title: Gustaf Dahlberg

text:
Dahlberg oli Vihdin kirkkoherran apulaisena vuodesta 1844 ja Vihdin pitäjänapulaisena vuodesta 1847. Hän sai varapastorin arvon 1856. Dahlbergista tuli Kaarinan kappalainen 1860 ja hän oli ajoittain vt. kirkkoherrana Vihdissä ja Kaarinassa. Hän oli sitten Turun tuomiokirkkoseurakunnan 3. kappalaisena vuodesta 1868 (astuen virkaan 1870) ja Sääksmäen kirkkoherrana vuodesta 1874. Dahlberg sai rovastin arvon vuonna 1875 ja hän oli vt. lääninrovastina vuodesta 1877 ja vakinaisena lääninrovastina vuodesta 1879. Dahlberg oli myös Turun tuomiokapitulin jäsenenä 1879–1882 ja 1888–1891 sekä Turun tuomiorovastina vuodesta 1890.
Hän jatkoi Wilhelm Carlssonin aloittamaa raamatunselitysteosta, ja hän toimitti lehtiä Tähti ja Suomen Lähetys-Sanomia. Hän osallistui säätyvaltiopäiville 1872, 1877–1878, 1882 ja 1885. Kirkollisesti hän edusti evankelisen suunnan oikeistoa. Dahlberg suomensi runsaasti uskonnollista kirjallisuutta.


title: Gustaf Dahlberg

text: Dahlberg oli kahdesti naimisissa. Hän solmi ensimmäisen avioliiton 1845 Karolina Vilhelmina Packalénin kanssa, joka kuoli 1867. Seuraavana vuonna hän avioitui Augusta Olivia Randelin kanssa, joka kuoli 1920. Hänellä oli kaksi poikaa, Närpiön kirkkoherra Lars Gustaf Viktor Dahlberg (1847-1924) ja paperikauppias ja tehtailija Otto Julius Dahlberg (1849-1838).


title: Ernst Dahlström

text: Ernst Abraham Dahlström (26. maaliskuuta 1846 Turku – 16. tammikuuta 1924 Turku) oli turkulainen liikemies ja lahjoittaja. Hänelle myönnettiin kauppaneuvoksen arvonimi 1894.


title: Ernst Dahlström

text: Ernst Dahlström oli Carl Magnus Dahlströmin poika. Yhdessä veljensä Magnus Dahlströmin kanssa hän lahjoitti varat Turun taidemuseon rakennukseen, joka valmistui 1904. Hän oli porvarissäädyn edustajana useilla valtiopäivillä.


title: Magnus Dahlström

text: Robert Magnus Dahlström (11. huhtikuuta 1859 Turku – 5. maaliskuuta 1924 Turku) oli turkulainen liikemies ja lahjoittaja. Hän oli Carl Magnus Dahlströmin poika. Yhdessä veljensä Ernst Dahlströmin kanssa hän lahjoitti varat Turun taidemuseon rakennukseen, joka valmistui 1904.


title: Magnus Dahlström

text: Lapseton Magnus ja Ellen Dahlströmin pariskunta määräsi jälkisäädöksessään pääosan omaisuudestaan Åbo Akademin säätiölle, Turun taideyhdistykselle ja Åbo Svenska Teaterille.


title: Per Åslund

text: Per Åslund (s. 21. elokuuta 1986 Kil, Ruotsi) on ruotsalainen jääkiekkoilija, joka pelaa SHL-joukkue Färjestad BK:ssa. Hän on pelipaikaltaan vasen laitahyökkääjä, mutta osaa pelata myös keskellä. Åslundia on luonnehdittu pelityyliltään moderniksi kahden suunnan hyökkääjäksi.


title: Per Åslund

text: Åslund on Kils AIK:n kasvatti. Hän pelasi seurassa ensimmäiset miesten pelinsä jo 15-vuotiaana Ruotsin II-divisioonassa kaudella 2001–2002. Kaudeksi 2002–2003 Åslund siirtyi Färjestad BK:n J18-joukkueeseen. Kahden siellä pelatun kauden jälkeen hän siirtyi kaudeksi 2004–2005 Ruotsin I-divisioonan Skåre BK:hon. Seuraavasta kaudesta 2005–2006 Åslund pelasi ison osan myös sarjatasoa ylempänä Allsvenskanin IFK Arboga IK:ssa.


title: Per Åslund

text: Kaudella 2006–2007 Åslund teki Elitserien-debyyttinsä Färjestadissa, missä tulokaskausi toi 34 runkosarjaottelussa tehot 1+4=5 ja viidessä playoff-ottelussa yhden syöttöpisteen. Hän edusti joukkuetta myös kahden ottelun verran Euroopan seurajoukkueiden mestaruusturnauksessa. Åslund pelasi kauden aikana myös 11 ottelua Skåressa. Kahtena seuraavana kautena hän teki Elitserienin runkosarjassa 15 tehopistettä, mutta kevään 2009 pudotuspeleissä Åslund oli yllättäen Färjestadin paras pistemies tehoilla 4+8=12. Hän voitti kauden päätteeksi Ruotsin-mestaruuden. Toukokuussa 2009 Åslund teki kaksivuotisen jatkosopimuksen joukkueen kanssa.


title: Per Åslund

text: Åslund oli kaudella 2009–2010 tehoilla 17+15=32 Färjestadin paras maalintekijä ja toiseksi paras pistemies. Kauden 2010–2011 päätteeksi hän voitti Ruotsin-mestaruuden. Huhtikuussa 2011 Åslund teki vuoden mittaisen jatkosopimuksen joukkueen kanssa. Toukokuussa 2012 hän jatkoi sitä kevääseen 2015 saakka.


title: Per Åslund

text: Kaudella 2012–2013 Åslund teki Elitserienin yhden kauden piste-ennätyksensä tehoilla 19+20=39, joilla hän oli Färjestadin paras maalintekijä Marcus Paulssonin kanssa sekä toiseksi paras pistemies Chris Leen jälkeen. Kaudella 2013–2014 Åslund oli joukkueen kolmanneksi paras pistemies tehoilla 10+17=27. Hän voitti päätteeksi SHL-hopeaa. Kaudella 2014–2015 Åslund oli Färjestadin toiseksi paras pistemies Milan Gulašin jälkeen tehoilla 16+19=35. Hän voitti myös joukkueen sisäisen tehotilaston lukemalla +13. Åslund siirtyi kaudeksi 2015–2016 Saksan DEL-liigan Kölner Haieen, josta hän palasi kaudeksi 2016–2017 taas kaksivuotisella sopimuksella Färjestadiin. Maaliskuussa 2018 Åslund teki joukkueen kanssa kaksivuotisen jatkosopimuksen.


title: Per Åslund

text: Åslund on pelannut Ruotsin A-maajoukkueessa 25 ottelua tehopistein 2+3=5. Hän teki A-maajoukkuedebyyttinsä Channel One Cupin 13. joulukuuta 2007 Prahassa pelatussa avausottelussa Tšekkiä vastaan. Åslund merkittiin Ruotsin kakkosketjuun Niklas Perssonin ja Andreas Jämtinin viereen. Hän avasi maalitilinsä A-maajoukkueessa heti kahdella osumalla KAJOTbet Hockey Gamesissa 31. elokuuta 2013 Pardubicessa Tšekkiä vastaan. Åslundin molemmat maalit syntyivät ylivoimalla.


title: Johan De la Gardie

text: Johan De la Gardie (1582–1640) oli ruotsalainen käskynhaltija. Hän oli Turun linnan ja läänin käskynhaltijana vuosina 1611–1626 ja samaan aikaan vuodesta 1616 Hämeen läänin käskynhaltijana. Viron maaherra hän oli 1626–1630, Uplannin maaherra sen jälkeen ja vuodesta 1632 Tukholman ylikäskynhaltija. Vuonna 1633 hänestä tuli valtaneuvos ja 1634 Svean hovioikeuden jäsen.


title: Johan De la Gardie

text: Hänen isänsä oli Pontus De la Gardie.


title: Ed Cassidy

text: Ed Cassidy (5. toukokuuta 1923 Chicago – 6. joulukuuta 2012 San José) oli yhdysvaltalainen rumpali.


title: Ed Cassidy

text: Hänet tunnetaan erityisesti vuonna 1967 toimintansa aloittaneen, psykedeelistä rockia soittaneen Spirit-yhtyeen perustajajäsenenä. Cassidy tuli tunnetuksi myös kaljuksi ajellusta päästään sekä pukeutumisestaan aina mustiin vaatteisiin.


title: Ed Cassidy

text: Hän aloitti uransa ammattimuusikkona jo vuonna 1937 ja jatkoi sitä toisen maailmansodan jälkeen palveltuaan laivastossa. 1940- ja 1950-luvuilla Cassidy soitti erilaisissa jazz-kokoonpanoissa. Hän esiintyi nimekkäiden muusikoiden, kuten Julian Cannonball Adderleyn, Roland Kirkin ja Lee Konitzin yhtyeissä.


title: Ed Cassidy

text: Vuonna 1964 Cassidy perusti Rising Sons -nimisen yhtyeen yhdessä Taj Mahalin ja Ry Cooderin kanssa ja muutamaa vuotta myöhemmin Spiritin muun muassa Randy Californian kanssa. Cassidy soitti Spirit-yhtyeessä lyhyitä taukoja lukuun ottamatta aina sen vuonna 1997 tapahtuneeseen hajoamiseen saakka.


title: Paha yskä – ja yhä pahenee

text: Paha yskä – ja yhä pahenee on vuosina 1989–1990 MTV:llä lähetetty suomalainen sketsisarja. Sarjan käsikirjoittivat Pertsa Reponen, Jorma Kalliokoski ja Hannu Seikkula, joka myös ohjasi sarjan. Ohjelmaa esitettiin kerran kuukaudessa lauantaisin klo 22.15–23.15.


title: Paha yskä – ja yhä pahenee

text: Scanbox ja MTV3 julkaisivat sarjan DVD:nä 13. helmikuuta 2013.


title: Taal (elokuva)

text: Taal (suomeksi ”Rytmi”) on Subhash Ghain ohjaama intialainen Bollywood-elokuva vuodelta 1999. Pääosia näyttelevät Anil Kapoor, Akshaye Khanna ja Aishwarya Rai. Elokuva menestyi keskinkertaisesti Intiassa, mutta oli suositumpi ulkomailla. Se dubattiin tamiliksi nimellä "Thaalam".


title: Taal (elokuva)

text: Manav Mehta (Akshaye Khanna) vierailee Intiassa varakkaan isänsä Jagmohan Mehtan (Amrish Puri), tätinsä ja setänsä sekä isänsä alaisten kanssa. Chambassa hän tapaa Mansin (Aishwarya Rai), hengellisen laulajan Tara Babun (Alok Nath) kauniin tyttären. Heidän perheensä tutustuvat, ja Manav ja Mansi rakastuvat. Kun Jagmohan saa tietää asiasta, hän pakenee nopeasti perheineen taloonsa Mumbaihin, koska Mansi ja hänen isänsä kuuluvat alempaan luokkaan. Hän kuitenkin kutsuu Tara Babun näennäisen kohteliaasti vierailulle. Mansia huolestuttaa Manavin lähtö, vaikka tämä on luvannut, että ei jätä häntä. Mansi antaa Manaville huivin, johon hän on kirjaillut heidän nimensä yhdistettynä, ”Manavsi”.


title: Taal (elokuva)

text: Tara Babu on ensin vihainen Manavin ja Mansin suhteesta, mutta suostuu lähtemään Mumbaihin tapaamaan nuorempaa sisartaan Prabhaa ja Manavin perhettä. Siellä heitä kuitenkin loukkaavat syvästi Jagmohanin käly, veli ja alaiset. Kun Jagmohan viimein saapuu paikalle, Tara Babu lyö häntä. Manav saapuu myös ja sättii Tara Babua. Mansi tekee selväksi Manaville, että ei halua olla enää ikinä tekemisissä tämän kanssa, ja lähtee talosta isänsä kanssa.


title: Taal (elokuva)

text: Pian Mansi tapaa Vikram Kapoorin (Anil Kapoor), menestyneen musiikkituottajan ja -ohjaajan, joka pitää Tara Babun musiikista. Tätinsä Prabhan kannustamana Mansi solmii kolmevuotisen sopimuksen Vikrantin kanssa ja alkaa esiintyä tämän tanssinumeroissa. Hän voittaa palkintoja ja tulee varsin suosituksi Intiassa. Samaan aikaan Vikrant alkaa rakastua Mansiin. Asiat mutkistuvat Manavin saapuessa pyytämään anteeksi Mansilta, mutta Mansi ei ole valmis antamaan anteeksi. Manav sanoo odottavansa häntä. Myös Vikrant saa tietää, mitä heidän välillään on tapahtunut.


title: Taal (elokuva)

text: Vikrant kosii Mansia. Hänen isänsä ja tätinsä kannustavat häntä suostumaan, että hän unohtaisi Manavin. Mansi suostuu kosintaan, vaikka ei ole rakastunut Vikrantiin. Voitettuaan kansainvälisen palkinnon, Mansi saapuu takaisin Intiaan valmistautumaan häihin. Samaan aikaan Jagmohan ja Tara Babu sopivat välinsä, Jagmohanin ymmärrettyä tehneensä virheen.


title: Taal (elokuva)

text: Hääpäivänä Manav tulee kertomaan Mansille, että naimalla Vikrantin Mansi huijaa itseään ja tätä. Manav sanoo, että rakastaa Mansia ja odottaisi häntä ikuisesti. Jagmohan tulee häihin Manavin ja Tara Babun kanssa. Nähdessään Mansin reaktion, Vikrant ymmärtää Mansin rakastavan edelleen Manavia. Vikrant vakuuttaa Mansille, että he ovat edelleen ystäviä ja käskee Mansin mennä Manavin luo. Jagmohan ja Tara Babu antavat siunauksensa ja Mansi ja Manav halaavat toisiaan. Viimeisessä kohtauksessa näytetään, kuinka koko perheestä otetaan valokuva häiden jälkeen Mehtan talossa.


title: Ragnhild Mowinckel

text: Ragnhild Mowinckel (s. 12. syyskuuta 1992) on norjalainen alppihiihtäjä.


title: Ragnhild Mowinckel

text: Nuorten MM-kilpailuissa Mowinckel voitti vuonna 2012 kultaa suurpujottelussa ja superalppiyhdistetyssä sekä pronssia supersuurpujottelussa. Vuonna 2013 hän saavutti kultaa yhdistetyssä ja hopeaa suurpujottelussa. Sotšin olympialaisissa 2014 Mowinckel sijoittui superalppiyhdistetyssä kuudenneksi ja Vailin / Beaver Creekin MM-kilpailuissa 2015 yhdeksänneksi. Sankt Moritzin MM-kilpailuissa 2017 hän oli supersuurpujottelussa kuudes ja alppiyhdistetyssä kymmenes. Pyeongchangin olympialaisissa 2018 Mowinckel saavutti suurpujottelussa ja syöksylaskussa hopeaa sekä oli alppiyhdistetyssä neljäs ja pujottelussa 13:s.


title: Ragnhild Mowinckel

text: Alppihiihdon maailmancupissa hän kilpaili ensimmäisen kerran Zagrebin pujottelussa tammikuussa 2012. Ensimmäiset maailmancupin pisteensä hän saavutti Schladmingin suurpujottelussa maaliskuussa 2012 oltuaan 25:s. Kymmenen parhaan joukkoon hän sijoittui ensimmäisen kerran oltuaan kahdeksas Beaver Creekin suurpujottelussa joulukuussa 2013. Ensimmäisen palkintosijansa hän saavutti oltuaan kolmas Val d’Isèren supersuurpujottelussa joulukuussa 2017. Hän oli samalla kaudella toinen Plan de Coronesin suurpujottelussa. Ensimmäisen voittonsa hän saavutti Ofterschwangin suurpujottelussa maaliskuussa 2018. Hän sijoittui suurpujottelucupissa neljänneksi ja maailmancupin kokonaiskilpailussa kahdeksanneksi.


title: Ragnhild Mowinckel

text: Mowinckel sijoittui kaudella 2018–2019 toiseksi Killingtonin suurpujottelussa ja Lake Louisen supersuurpujottelussa.


title: Morning Sun

text: Morning Sun on Robbie Williamsin kolmas ja viimeinen virallinen single kahdeksannelta studioalbumilta, Reality Killed the Video Starilta. Se julkaistiin 8. maaliskuuta 2010 ja se on virallinen hyväntekeväisyys-single Sport Relief 2010:lle. Koska single kirjoitettiin Michael Jacksonin kuoleman aikoihin, sen piti olla kunnianosoitus menehtyneelle poptähdelle. Williams kuitenkin kommentoi myöhemmin tarkemmin sen kertovan enemmän itsestään. "Morning Sun" oli Williamsin ensimmäinen single, joka epäonnistui 40 parhaan joukkoon pääsemisessä Britannian singlelistalla.


title: Morning Sun

text: Singlen musiikkivideon ohjasi Vaughan Arnell ja se kuvattiin Universal Studios Hollywoodissa. Siinä Williams esiintyy astronauttina, joka suorittaa tehtävää Kansainvälisellä avaruusasemalla.


title: Morning Sun

text: International CD SingleDigital EP


title: Olen Finni

text: Olen Finni on vuosina 1996–1997 MTV3:lla lähetetty suomalainen sketsisarja. Sarjan käsikirjoitti Pertsa Reponen.


title: Esa Illi

text: Esa Illi (s. 20. kesäkuuta 1962 Mäntyharju) on suomalainen elokuvaohjaaja ja -käsikirjoittaja. Hänen teatterilevitykseen päässeitä ja DVD:lläkin julkaistuja elokuviaan ovat tunnin mittainen "Apinajuttu" (2000) ja pitkä elokuva "Broidit" (2003).


title: Keltainen narsissi

text: Keltainen narsissi (; , myös "Daffodil Killer") on vuonna 1961 julkaistu Ákos Ráthonyin ohjaama saksalais-brittiläinen mysteerinen rikoselokuva. "Keltainen narsissi" pohjautuu Edgar Wallacen romaaniin.


title: Keltainen narsissi

text: "Keltainen narsissi" sai ensi-iltansa Länsi-Saksassa 20. heinäkuuta vuonna 1961. Isossa-Britanniassa elokuva sai ensi-iltansa 17. elokuuta. Suomen ensi-ilta oli 25. toukokuuta vuonna 1962.


title: Keltainen narsissi

text: Saksalainen ja brittiläinen versio kuvattiin samaan aikaan Lontoossa.


title: Keltainen narsissi

text: Eri lähteiden mukaan "Keltainen narsissi" oli ensimmäinen Länsi-Saksan ja Ison-Britannian yhteistuotanto toisen maailmansodan jälkeen.


title: Keltainen narsissi

text: "Keltainen narsissi" kuvattiin Lontoossa ja Shepperton Studiosilla Surreyn Sheppertonissa.


title: Keltainen narsissi

text: Christopher Lee puhui saksaa elokuvan saksankielisessä versiossa.


title: IAI Lavi

text: IAI Lavi (hepr. לביא , suom. "Leijona", tark. "Nuori leijona") on suihkukäyttöinen sotilaslentokone, jota valmisti Israel Aerospace Industries (IAI).


title: IAI Lavi

text: Konetyyppi tarkoittiin lähinnä korvaamaan Israelin ilmavoimien vanhentuneita konetyyppejä, kuten F-4E Phantom II:ta ja A-4 Skyhawkia, ja Kfiriä. Mallin jatkosuunnittelu peruutettiin todennäköisesti Yhdysvaltain keskushallinnon painostuksesta. Prototyyppikoneita valmistui kolme kappaletta.


title: IAI Lavi

text: Erään arvion mukaan Yhdysvalloissa pelättiin Israelin tekemän sen hävittäjäkoneita paremman mallin. Toisen, ja ehkä uskottavamman selityksen mukaan kehitystyöhön vaadittujen määrärahoja oli vain niukasti. Tuotantotarve olisi ollut 300 konetta. Israel päätyi hankkimaan yhdysvaltalaisia F-15- ja F-16-koneita ja tekemään F-4 Phantom II:een käyttöikää pidentäneitä päivityksiä.


title: IAI Lavi

text: Konetyypin kiinteänä aseistuksena oli yksi 30 mm DEFA-lentokonetykki. Ulkopuolisissa ripustimiin voitiin sijoittaa noin 7 000 kilogrammaa pommeja ja ohjuksia.


title: IAI Lavi

text: Kiinalaisen Chengdu J-10 -monitoimihävittäjän on esitetty perineen joitakin IAI Lavin ominaisuuksia.


title: Jääpallon Suomensarja 1961

text: Kaudella 1960-1961 jääpallon toiseksi korkein sarjataso aloitettiin Valtakunnansarjana, johon kaikilla seuroilla oli osanotto-oikeus. Valtakunnansarjaan ilmoittautui kaikkiaan 51 joukkuetta, jotka jaettiin neljään päälohkoon ja kukin päälohko puolestaan 2-3 alalohkoon. Näissä pelattiin joukkueiden lukumäärästä riippuen joko yksin- tai kaksinkertainen sarja. Alalohkojen voittajat jatkoivat Suomensarjaan, jossa pelattiin joko kaksoisottelu tai yksinkertainen sarja päälohkon voitosta. Lopuksi päälohkojen voittajat pelasivat yksinkertaisen karsintasarjan mestaruussarjaan pääsystä. Kaksi karsintasarjan parasta joukkuetta nousivat Mestaruussarjaan.


title: Jääpallon Suomensarja 1961

text: PePe ja Kullervo jatkoon.


title: Jääpallon Suomensarja 1961

text: PIF, Reipas ja VaPa jatkoon.


title: Jääpallon Suomensarja 1961

text: Uusinta: MP-LaPa 6-5


title: Jääpallon Suomensarja 1961

text: MP ja VarTP jatkoon.


title: Jääpallon Suomensarja 1961

text: Uusinta: VIFK-SePS 3-2


title: Jääpallon Suomensarja 1961

text: Uusinta: OPP-OTarmo 4-1


title: Jääpallon Suomensarja 1961

text: VIFK, OPP ja RoPS jatkoon.


title: Jääpallon Suomensarja 1961

text: PePe SM-sarjakarsintaan.


title: Jääpallon Suomensarja 1961

text: Reipas SM-sarjakarsintaan.


title: Jääpallon Suomensarja 1961

text: MP SM-sarjakarsintaan.


title: Jääpallon Suomensarja 1961

text: VIFK SM-sarjakarsintaan.


title: Jääpallon Suomensarja 1961

text: Uusinta: Reipas-VIFK 1-2


title: Jääpallon Suomensarja 1961

text: MP ja VIFK nousivat SM-sarjaan, josta putosivat HIFK ja LrPT


title: La vergine di Norimberga

text: La vergine di Norimberga () on vuonna 1963 ensi-iltansa saanut Antonio Margheritin ohjaama italialainen kauhuelokuva, jonka pääosissa ovat Rossana Podestà, Georges Rivière ja Christopher Lee.


title: La vergine di Norimberga

text: "La vergine di Norimberga" pohjautuu Frank Bogartin romaaniin, jonka pohjalta Ernesto Gastaldi, Edmond T. Gréville ja ohjaaja Margheriti laativat käsikirjoituksen. Elokuvan tuottajana toimi Marco Vicario. "La vergine di Norimberga" sai ensi-iltansa Italiassa 15. elokuuta vuonna 1963.


title: La vergine di Norimberga

text: "La vergine di Norimberga" kuvattiin Italian Roomassa. Elokuva on julkaistu sekä videolle että DVD:lle.


title: La vergine di Norimberga

text: Mysteerinen epämuodostunut hupullinen holokaustin selviytyjä kiduttaa naisia kuoliaaksi kaikenlaisilla eri menetelmillä erään vanhan linnan vankityrmissä.


title: Chris Lee

text: Chris Lee voi tarkoittaa seuraavia henkilöitä:


title: Chris Lee (jääkiekkoilija)

text: Chris Lee (s. 3. lokakuuta 1980 MacTier, Ontario, Kanada) on kanadalainen jääkiekkopuolustaja, joka pelaa KHL-joukkue Metallurg Magnitogorskissa. Hänen vahvuuksiinsa kuuluu luistelu, pelikäsitys ja kiekollinen peli. Leen heikkouksiin kuuluu omaan pään pelaaminen sekä aggressiivisuuden ja fysiikan puute.


title: Chris Lee (jääkiekkoilija)

text: Leen kasvattajaseura on North Central Predators. Hän pelasi vuosina 1996–2000 OPJHL-juniorisarjaa Orillia Terriersin, Couchiching Terriersin ja Parry Sound Shamrocksin joukkueissa, jonka jälkeen Lee pelasi vuodet 2000–2004 NCAA:n III-divisioonaa SUNY-Potsdamin yliopistojoukkueessa. Pelipaikastaan huolimatta hän voitti joukkueen sisäisen pistepörssin kolmella jälkimmäisellä kaudellaan, joista kaudella 2001–2002 Lee jakoi sen voiton Anthony Greerin kanssa.


title: Chris Lee (jääkiekkoilija)

text: Kaudeksi 2004–2005 Lee siirtyi ECHL-joukkue Florida Everbladesin riveihin. Hän oli kahdella seuraavalla kaudella joukkueen tehokkain puolustaja. Niistä jälkimmäisestä kaudesta 2006–2007 Lee pelasi kuitenkin noin puolet AHL:ssä. Hän edusti siellä kauden aikana Albany River Ratsin, Bridgeport Sound Tigersin ja Omaha Ak-Sar-Ben Knightsin joukkueita, mutta suurimmaksi osaksi Omahaa, joita Lee edusti myös kevään 2007 pudotuspeleissä. Kauden 2007–2008 hän pelasi NHL-joukkue Dallas Starsin farmijoukkue Iowa Starsissa, jonka tehokkain puolustaja Lee oli tehoilla 7+21=28. Kaudeksi 2008–2009 hän palasi New York Islandersin farmijoukkue Bridgeport Sound Tigersiin. Kauden 2009–2010 Lee pelasi puolestaan Pittsburgh Penguinsin farmijoukkue Wilkes-Barre/Scranton Penguinsissa, jonka tehokkain puolustaja hän oli tehoilla 9+30=39.


title: Chris Lee (jääkiekkoilija)

text: Elokuussa 2010 Lee teki vuoden mittaisen sopimuksen Saksan DEL-liigassa pelaavan Kölner Haien kanssa. Kaudeksi 2011–2012 hän siirtyi samassa sarjassa pelaavaan Adler Mannheimiin. Lee toimi joukkueen varakapteenina ja oli tehoilla 13+32=45 Mannheimin toiseksi paras pistemies Adam Mitchellin jälkeen. Hän voitti myös koko DEL:n puolustajien piste- ja syöttöpörssin ja valittiin liigan parhaaksi puolustajaksi.


title: Chris Lee (jääkiekkoilija)

text: Kaudeksi 2012–2013 Lee siirtyi kaksivuotisella sopimuksella Ruotsin Elitserienissä pelannesseen Färjestads BK:hon. Hän voitti tehoilla 12+29=41 koko sarjan puolustajien piste- ja syöttöpörssin. Lee voitti pelipaikastaan huolimatta myös Färjestadin sisäisen piste- ja syöttöpörssin ja oli kevään 2013 pudotuspeleissä joukkueen paras pistemies ja maalintekijä tehoilla 7+5=12. Hänet valittiin myös European Trophyn parhaaksi puolustajaksi.


title: Chris Lee (jääkiekkoilija)

text: Lee siirtyi kaudeksi 2013–2014 vuoden mittaisella sopimuksella KHL-joukkue Metallurg Magnitogorskiin. Hän oli joukkueen tehokkain puolustaja tehoilla 12+19=31, joilla Lee sijoittui koko liigan puolustajien maalipörssissä toiseksi ja puolustajien pistepörssissä kolmanneksi. Hän pelasi kauden aikana ssa ja valittiin liigan syyskuun 2013 kuukauden puolustajaksi. Lee voitti kauden päätteeksi Gagarin Cupin. Lokakuussa 2014 hänen sopimustaan jatkettiin kevääseen 2017 saakka. Myös kaudella 2014–2015 Lee pelasi KHL:n tähdistöottelussa. Hänet valittiin 1. helmikuuta 2015 liigan viikon puolustajaksi.


title: Chris Lee (jääkiekkoilija)

text: Lee edusti Kanadaa MM-kilpailuissa 2017, joissa joukkue sijoittui hopealle. Pyeongchangin olympialaisissa 2018 hän voitti pronssia.


title: Ninni Aalto

text: Ninni Aalto (s. 1974) on suomalainen kuvittaja ja sarjakuvapiirtäjä. Aalto on koulutukseltaan graafinen suunnittelija. Hän on opiskellut myös taidehistoriaa Helsingin yliopistossa.


title: Ninni Aalto

text: Vuonna 2015 Aalto on ehdolla tunnetun scifi- ja fantasia-alan Hugo-palkinnon saajaksi parhaan fanitaiteilijan kategoriassa. Palkinnot jaetaan elokuussa Yhdysvalloissa.


title: Ninni Aalto

text: Aalto on muun muassa tehnyt vaihtoehtoisia kuvituksia Muumi-mukeihin.


title: Merisataman venekerho

text: Merisataman venekerho ry lyhennettynä MSVK, perustettiin 1970. Kerho sijaitsee mantereen puolella Merisatamassa Sirpalesaaren ja Liuskasaaren vastapäätä. Kerholla on 68 venepaikkaa ja satakunta jäsentä. Kerhon veneet ovat valta-osin moottoriveneitä mutta laivueeseen kuuluu myös sekä pienempiä päiväpursia että suurempia avomeripurjeveneitä.


title: La frusta e il corpo

text: La frusta e il corpo (; ) on Mario Bavan ohjaama italialainen kauhuelokuva vuodelta 1963. Goottisen kauhuelokuvan pääosissa ovat Daliah Lavi ja Christopher Lee.


title: La frusta e il corpo

text: 1800-luvulla sadistinen aatelismies Kurt Menliff (Christopher Lee) terrorisoi perheenjäseniään. Hänet löydetään kuolleena, mutta pian hänen aaveensa palaa kummittelemaan linnansa asukkaille.


title: La frusta e il corpo

text: "La frusta e il corpo" kuvattiin Lazion Tor Caldarassa, Italiassa noin 66 500 dollarin budjetilla. Kuvaukset alkoivat 3. heinäkuuta 1963 ja päättyivät 21. heinäkuuta. "La frusta e il corpo" kuvattiin Technicolor-menetelmällä.


title: La frusta e il corpo

text: Elokuvan käsikirjoituksen olivat laatineet Ernesto Gastaldi, Ugo Guerra ja Luciano Martino. Elokuvan tuottajana toimi Federico Magnaghi.


title: La frusta e il corpo

text: Christopher Leen äänen dubbasi toinen näyttelijä vaikka elokuva kuvattiin myös englanninkielisenä.


title: La frusta e il corpo

text: Elokuva julkaistiin Italiassa nimellä "La frusta e il corpo" ja Ranskassa "Le corps et le fouet". Englanninkielisissä maissa elokuvalla on monia nimikkeitä. Niitä ovat "The Whip and the Body", "The Way of the Body", "Son of Satan", "The Body and the Whip", "What" (tai "What!") ja "Night Is the Phantom". Nimikettä "The Whip and the Flesh" käytetään kansainvälisesti.


title: La frusta e il corpo

text: "La frusta e il corpo" sai ensimmäisen ensi-iltansa kotimaassaan Italiassa 29. elokuuta vuonna 1963. Toisessa kotimaassaan Ranskassa elokuva ilmestyi teattereihin vasta 26. tammikuuta vuonna 1966. Isossa-Britanniassa elokuva sai ensi-iltansa helmikuussa vuonna 1965 ja Yhdysvalloissa 10. joulukuuta 1965.


title: La frusta e il corpo

text: "La frusta e il corpo" on julkaistu videolle ja DVD:lle.


title: La frusta e il corpo

text: "La frusta e il corpo" tuotti kotimaassaan Italiassa yli 72 miljoonaa liiraa.


title: La frusta e il corpo

text: Elokuvalla on Rotten Tomatoes -sivustolla 71 prosentin "tuore"-arvosana seitsemän arvostelun perusteella.


title: La frusta e il corpo

text: Elokuvakriitikko Leonard Maltin siteerasi elokuvaa sanoin "kenties kauhumaestro Bavan paras elokuva, oikukas, kaunis ja petollisen yksinkertainen."


title: Elizabeth Hand

text: Elizabeth Hand (29. maaliskuuta 1957 Yonkers, New York) on yhdysvaltalainen kirjailija.


title: Candy (Robbie Williamsin kappale)

text: Candy on Robbie Williamsin yhdeksännelle studioalbumille, Take the Crownille julkaistu single. Se julkaistiin albumin ensimmäisenä singlenä maailmanlaajuisesti 11. syyskuuta 2012. Kappaleen on sanoittanut Williams, Gary Barlow ja Terje Olsen, sekä tuottanut Jacknife Lee.


title: Candy (Robbie Williamsin kappale)

text: "Candy" on myönteinen pop-kappale ja sanoituksellisesti se kertoo tytöstä, joka ajattelee olevansa mahtava. Single sai myönteisen vastaanoton kriitikoilta, jotka sanoivat sen olevan tarttuva radiohitti. Jotkut kriitikot kuitenkin huomauttivat, että se ei loppujen lopuksi tee kummempaa vaikutusta. Kaupallisesti single oli menestys, sijoittuen Britannian singlelistan huipulle, samalla kun se sijoittui kymmenen parhaan joukkoon Itävallassa, Saksassa, Irlannissa, Alankomaissa ja monissa muissa valtioissa.


title: Candy (Robbie Williamsin kappale)

text: Musiikkivideon ohjasi Joseph Kahn ja se julkaistiin 10. syyskuuta 2012. Videolla Robbie esittää suojelusenkeliä, joka aiheuttaa erilaisia ongelmia samalla kun yrittää suojella kaunokaista. Huolimatta vaaleanpunaiseen pukuun pukeutumisesta laulaja on näkymätön hänen kohteelleen, jota näyttelee Skins-sarjassa näyttelevä Kaya Scodelario.


title: Candy (Robbie Williamsin kappale)

text: Digital DownloadDigital EP


title: Candy (Robbie Williamsin kappale)

text: CD Single


title: La cripta e l’incubo

text: La cripta e l’incubo (; ) on Camillo Mastrocinquen ohjaama italialais-espanjalainen kauhuelokuva vuodelta 1964. Kauhuelokuvan pääosissa ovat Christopher Lee ja Adriana Ambesi. "Crypt of the Vampire" kertoo kreivi Karnsteinin (Lee) Laura-tyttärestä (Ambesi), jota alkaa riivata muinaisen pahan noidan henki. Pian tämän jälkeen alkaa tapahtua salaperäisiä murhia...


title: La cripta e l’incubo

text: Elokuvan käsikirjoituksen olivat laatineet Tonino Valerii ja Ernesto Gastaldi Sheridan Le Fanun romaanin "Carmilla" pohjalta. Elokuvan tuottajana toimi Mario Mariani. "La cripta e l’incubo" kuvattiin Balsoranon linnassa, Abruzzon L'Aquilassa, Italiassa. Elokuvasta käytetään myös nimiä "Crypt of the Vampire" ja "Terror in the Crypt".


title: La cripta e l’incubo

text: "La cripta e l’incubo" sai ensi-iltansa kotimaassaan Italiassa 27. toukokuuta vuonna 1964. Toisessa kotimaassaan Espanjassa elokuva sai ensi-iltansa vasta 1. elokuuta vuonna 1966. "La cripta e l’incubo" tuotti Espanjassa noin 5 miljoonaa pesetaa.


title: La cripta e l’incubo

text: "La cripta e l’incubo" on julkaistu videolle ja DVD:lle.


title: PTU

text: PTU voi tarkoittaa seuraavia:


title: PiPS

text: PiPS voi tarkoittaa seuraavia urheiluseuroja:


title: Il castello dei morti vivi

text: Il castello dei morti vivi (; ) on vuonna 1964 ensi-iltansa saanut Luciano Riccin ohjaama italialais-ranskalainen kauhuelokuva, jonka pääosissa ovat Christopher Lee, Gaia Germani, Philippe Leroy, Mirko Valentin ja Donald Sutherland. Elokuvaa on levitetty myös nimillä "Castle of the Living Dead" ja "Crypt of Horror".


title: Il castello dei morti vivi

text: Kauhutrillerin käsikirjoituksesta vastasi Lorenzo Sabatini ja Michael Reeves. Elokuvan tuottajana oli Paul Maslansky. Elokuva kuvattiin Lazion Roomassa ja Viterbossa, Italiassa. Kuvauspaikkoina oli muun muassa Bomarzo ja Odescalchin linna.


title: Il castello dei morti vivi

text: "Il castello dei morti vivi" sai ensi-iltansa Italiassa 5. elokuuta vuonna 1964. "Il castello dei morti vivi" on julkaistu videolle ja DVD:lle.


title: Dagfinn Hauge

text: Dagfinn Hauge (14. heinäkuuta 1908 Bergen – 14. maaliskuuta 2007 Larvik) oli norjalainen piispa. Hän toimi Tunsbergin hiippakunnan johdossa Norjan luterilaisessa kirkossa vuosina 1962–1978. Haugesta tuli Norjan kristillisen nuorisoliiton pääsihteeri vuonna 1948. Vuosina 1954–1961 hän toimi "Luthersk Kirketidende" -lehden päätoimittajana ja vuosina 1965–1974 Menighetsfakultetetin johtokunnan puhemiehenä.


title: Dagfinn Hauge

text: Hauge myös istui lyhyesti Oslon kaupunginvaltuustossa.


title: Varkauden Työväen Palloilijat

text: Varkauden Työväen Palloilijat (VarTP) oli vuosina 1939–2000 toiminut palloilulajien erikoisseura Varkaudesta. Sen lajeihin kuuluivat jalkapallo, jääpallo ja jääkiekko. VarTP yhdistyi vuonna 2000 Warkauden Pallo -35:n jalkapallojaoston kanssa Warkauden Jalkapalloklubiksi.


title: Varkauden Työväen Palloilijat

text: VarTP: perustivat toukokuussa 1939 Varkauden Tarmosta eronneet palloilijat. Tarmon muiden lajien edustajien mielestä palloilujaosto vei liian suuren osan seuran varoista, ja toisen seuran perustamista pidettiin välttämättömänä. Uuden seuran lajeihin kuului jää- ja jalkapallon lisäksi myös pesäpallo. Varkauden Työväen Palloilijoiden väreiksi tulivat punainen ja vihreä, ja vuoteen 1948 saakka asti se käytti lyhennettä VTP. Seuran toiminta keskittyi aluksi kesäisin Joutenlahden urheilukentälle ja talvisin Huruslahden jäälle.


title: Varkauden Työväen Palloilijat

text: Jalkapallossa VarTP pelasi Mestaruussarjassa vuonna 1945, jolloin Suomen mestaruus ratkottiin cup-muotoisena Palloliiton ja Työväen Urheiluliiton seurojen kesken. Joukkue putosi heti avauskierroksella hävittyään Kuopion Palloseuralle maalein 0-3. Toiseksi korkeimmalla sarjatasolla Suomensarjassa VarTP esiintyi vuonna 1948 sekä Ykkösessä kausina 1997 ja 1998. Kakkosessa seura pelasi vuodet 1992–1996 sekä 1999–2000.


title: Varkauden Työväen Palloilijat

text: TUL Cupin finaaliin joukkue selvisi vuosina 1993 ja 1998, mutta hävisi molemmilla kerroilla FC Jazzille.


title: Varkauden Työväen Palloilijat

text: 1940-luvulla seuran valtalaji oli jalkapallon ohella jääpallo, jossa VarTP selvisi kolme kertaa TUL:n loppuotteluun. Se hävisi finaalissa kahdesti Turun Pyrkivälle (1946 ja 1949) ja kerran Viipurin Tovereille (1945). Jääpallon SM-sarjassa VarTP kaudet 1945, 1953 sekä 1966.


title: Varkauden Työväen Palloilijat

text: Uudeksi menestyslajiksi nousi 1970-luvulla jääkiekko. Jääkiekkotoiminta oli aloitettu vuonna 1959 "Varkauden Kiekko-Salamien" nimellä, mutta jo 1963 jääkiekkoilijat siirtyivät takaisin emoseuran suojiin. VarTP pelasi parhaimmillaan II-divisioonassa ja selviytyi vuosina 1978 ja 1979 I-divisioonan karsintoihin. TUL:n jääkiekkomestaruuden seura voitti vuonna 1977.


title: Kulit

text: Kulit olivat aasialaisia, yleensä Etelä-Kiinasta tai Intiasta kotoisin olevia ruumiillisen työn tekijöitä 1800-luvulla ja 1900-luvun alkupuolella. Ilmausta "kuli" käytetään nykyisin toisinaan rasistisena solvauksena aasialaistaustaisista henkilöistä.


title: Kulit

text: Kulikauppa laajeni 1840–1850-luvuilla. Köyhiä aasialaisia houkuteltiin kuleiksi katteettomilla lupauksilla, osa kidnapattiin, jotkut joutuivat vangeiksi heimoväkivaltaisuuksissa ja jotkut myivät itsensä velkojen takia. Vuosina 1847–1874 Kuubaan kuljetettiin 143 000 kulia täyteen ahdetuilla amerikkalaisilla laivoilla, joilla heitä kohdeltiin julmasti, tautitilanne oli heikko ja kuolleisuus korkea.


title: Kulit

text: Monet aikalaiset ja nykytutkijat ovat kiinnittäneet huomiota yhtäläisyyksiin kulikaupan ja transatlanttisen orjakaupan välillä. Kuleja myytiin kuin työjuhtia, ja olosuhteet plantaaseilla ja kaivoksilla olivat epäinhimilliset. Heidät ostettiin usein viideksi tai kahdeksaksi vuodeksi, mutta monet eivät eläneet niin pitkään. Perun Chinchasaarille (”Helvetin saaret”) vuonna 1861 guanon louhintaan viedyistä 4 000 kulista yksikään ei selvinnyt hengissä.


title: Kulit

text: Kulit kapinoivat usein lähtömaidensa satamissa, laivoilla ja uusiin maihin perille saavuttuaan. Heitä asutettiin yhteen afrikkalaistaustaisten työläisten ja orjien kanssa, ja koska he eivät voineet palata kotimaihinsa tai tuoda vaimojaan luokseen, monet heistä avioituivat afroamerikkalaisten naisten kanssa. Tästä saivat alkunsa eräät nykyiset afroaasialaiset ja aasialais-latinalaisamerikkalaiset väestöt.


title: Kulit

text: Osa kuleista kuitenkin vapautui, kun heidän sopimuksensa päättyi. Heille myös maksettiin palkkaa, toisin kuin orjille, joskin paljon pienempää kuin tavallisille työläisille. Kiinan hallitus pyrki jossain määrin suojaamaan väestöään kulikaupalta, ja lopulta kauppa kiellettiin vuonna 1874.


title: Kulit

text: Kiinalaisten maahanmuutto Yhdysvaltoihin ja Kanadaan perustui lähes täysin vapaaehtoisuuteen, mutta heidän työolosuhteensa olivat ankarat. Heitä käytettiin rautateiden rakentajina, mutta rakennustöiden valmistuttua heihin alettiin suhtautua kielteisemmin. Kalifornian "Anti-Coolie Act" vuodelta 1862 ja liittovaltion "Chinese Exclusion Act" (1882) laadittiin rajoittamaan kiinalaisten maahanmuuttoa.


title: Kulit

text: Vuosien 1838–1917 välillä Intiasta kuljetettiin noin puoli miljoonaa ihmistä Brittiläiseen Guianaan, Trinidadiin, Guadeloupeen, Jamaikalle ja Surinameen. Ennen Kuuban vuoden 1959 vallankumousta Havannassa oli Latinalaisen Amerikan suurin chinatown.


title: Kulit

text: Kiinalaista työvoimaa värvättiin Etelä-Afrikan kaivoksille vuosina 1902–1910, koska heille voitiin maksaa pienempää palkkaa kuin afrikkalaisille ja valkoisille kaivosmiehille.


title: Kulit

text: Singaporen kasvu 1800-luvulla perustui pitkälti Etelä-Kiinasta muuttaneiden kulien työpanokseen. Kaikki Singaporen kiinalaiset eivät kuitenkaan ole kulien jälkeläisiä, vaan kaupungissa on myös vanha ja hyvin toimeentuleva kiinalainen kauppiasluokka. William A. Pickeringin virkakaudella kulikaupan räikeimpiä muotoja alettiin torjua uusilla säännöksillä. Nykyinen Singaporen tasavalta ei häpeile menneisyyttään ”kulien kaupunkina”.


title: Sporting Club Raisio

text: Sporting Club Raisio on vuonna 1995 perustettu jalkapalloseura Raisiosta.


title: Sporting Club Raisio

text: Seuran miesten edustusjoukkue pelaa Suomen Palloliiton Turun piirin Nelosessa. SC Raisiolla on myös futsaljoukkue.


title: Sporting Club Raisio

text: SC Raision naisjoukkue pelasi vuodet 2001–2007 Naisten Liigassa. Seura nousi korkeimmalle sarjatasolle saatuaan liigasta luopuneen Turun Pyrkivän paikan. SC Raisio lopetti joukkueen toiminnan taloudellisista syistä kauden 2007 jälkeen.


title: Henry Lionel Lawrence

text: Henry Lionel (H. L.) Lawrence (22. huhtikuuta 1908 Lontoo, Britannia – kesäkuu 1990 Essex, Britannia) oli brittiläinen fantasiakirjailija.


title: Henry Lionel Lawrence

text: Hänen romaaninsa "The Children of light" pohjalta on Joseph Losey ohjannut elokuvan "Kirotut", jonka ensi-ilta oli 1963.


title: Music Hall and Varieties

text: Music Hall and Varieties on brittiläistä music hall- ja varietee-perinnettä esittelevä live-taltionti vuodelta 1970.


title: Music Hall and Varieties

text: Konserttipaikkana on Tiffany's Basildonissa. Illan puheenjohtajana ja isäntänä on herra Charles Simon ja pianoforten ääressä laulutaiteilijoita säestämässä on neiti Zena Cooper.


title: Music Hall and Varieties

text: Levyn on julkaissut Plexium Records ja osallisena on myös Mecca Limited.


title: Music Hall and Varieties

text: Laulujen kustannusyhtiö on Francis Day & Hunter ellei toisin ole mainittu.Splinters and Danny:


title: Music Hall and Varieties

text: neiti Julie Fisher:neiti Terry Day:


title: Music Hall and Varieties

text: Splinters and Danny:


title: Music Hall and Varieties

text: herra Bryan Johnson:


title: Päivärinteen parantola

text: Päivärinteen parantola oli vuosina 1930–1932 Oulujoen rantaan rakennettu 160-paikkainen keuhkotautiparantola Päivärinteen kylässä Muhoksella. Jussi ja Toivo Paatelan suunnittelema sairaala kuuluu Museoviraston valtakunnallisesti merkittävien rakennettujen kulttuuriympäristöjen luetteloon.


title: Päivärinteen parantola

text: Jatkosodan aikana 1941–1944 sairaalassa toimi suomalaisten Sotasairaala 32 (SotaS 32):n sivupiste pääpaikan ollessa Kontinkankaan sairaalassa Oulussa.


title: Päivärinteen parantola

text: Tuberkuloosin hoidon parantuminen vähensi sairaansijojen tarvetta keuhkotautiparantoloissa. Vuonna 1970 Päivärinteelle avattiin sisätautiosasto ja seuraavana vuonna parantolan nimi muutettiin Päivärinteen sairaalaksi. Joulukuussa 1972 sairaalassa avattiin reumatautiosasto. Keuhkotautipotilaiden osuus oli kuitenkin vielä 1980–luvun alussa yli puolet sairaalapaikoista. Vuonna 1984 Päivärinteen sairaala vuokrasi Oulun yliopistollisen sairaalan käyttöön 40 sairaansijaa.


title: Päivärinteen parantola

text: Päivärinteen sairaala siirrettiin osaksi Pohjois-Pohjanmaan sairaanhoitopiiriä 1991. Sairaalassa hoidettiin keuhko- ja reumapotilaita. Joulukuussa 1993 sairaanhoitopiirin liittovaltuusto teki päätöksen Päivärinteen sairaalan toiminnan lopettamisesta, ja sairaala suljettiin keväällä 1994.


title: Päivärinteen parantola

text: Vuodesta 2001 Mikeva Oy on tarjonnut Päivärinteen sairaalan tiloissa palvelukotiasumista kehitysvammaisille sekä päihde- ja mielenterveyskuntoutujille. Lisäksi Päivärinteellä toimii Mehiläinen-konserniin kuuluva lastensuojelun erikoisyksikkö Leivokoti.


title: Päivärinteen parantola

text: Funktionalistista sairaalarakennusta on laajennettu 1950-luvulla. Viisikerroksinen sairaalarakennuksen Oulujoen puoleinen osa ja lounaispääty ovat alkuperäisessä asussaan. 1930-luvun alussa rakennettiin myös 1920-luvun klassisismia edustava entinen ylilääkärin asunto. Jaakko Paatelan suunnittelemat henkilökunnan asuintalot valmistuivat 1959.


title: Rock DJ

text: Rock DJ on Robbie Williamsin neljännelle studioalbumille, "Sing When You’re Winningille" 31. heinäkuuta 2000 julkaistu single. Singlellä on voimakkaita viittauksia Barry Whiten vuoden 1977 kappaleesta "It's Ecstasy When You Lay Down Next to Me" ja sillä on samanlaisuuksia myös A Tribe Called Questin singlen "Can You Kick It?" kanssa sekä lainauksia Snoop Doggin "Lodi Dodista". "Rock DJ" oli neljänneksi myydyin single Isossa-Britanniassa vuonna 2000.


title: Rock DJ

text: UK CD singleUK DVD single


title: Keitani Graham

text: Keitani Graham (1. helmikuuta 1980 Kealakekua, Havaiji – 6. joulukuuta 2012 Chuuk) oli mikronesialainen kreikkalais-roomalaisen tyylin painija. Hän kilpaili vuoden 2012 kesäolympialaisissa Lontoossa ja jäi 84 kg -sarjassa 20. sijalle eli viimeiseksi. Graham oli harjoitellut olympialaisia varten Oahulla. Chuukin kuvernööri Johnson Elimo on hänen serkkunsa.


title: Keitani Graham

text: Graham johti Chuukilla Ship/Hoops-järjestöä, jonka tavoitteena on koulutus- ja urheilumahdollisuuksien luominen lapsille. Hän kuoli 32-vuotiaana; hänen tiedettiin saaneen sydänkohtauksen.


title: Knots Landing

text: Knots Landing on yhdysvaltalainen saippuaooppera. Yhdysvalloissa sitä esitettiin 27. lokakuuta 1979 alkaen. Tapahtumat sijoittuvat Los Angelesin kuvitteelliselle esikaupunkialueelle Kaliforniassa. Sarja keskittyy seuraamaan neljän samassa naapurustossa asuvan avioparin elämää ja tapahtumia. Pohjimmiltaan se on kohtauksia avioliitosta -tyyppinen draamasarja, juonenkäänteisiin lisättiin myös raiskaus, murha, kidnappaus, salamurha, huumeiden salakuljetus, juonittelua liike-elämässä ja rikosten selvittelyä. Sarjaa kuvattiin 14 tuotantokautta ja 344 jaksoa, kukin pituudeltaan 47–50 minuuttia. Viimeinen jakso esitettiin Yhdysvalloissa 13. toukokuuta 1993.


title: Knots Landing

text: Suomessa sarjaa esitettiin Helsinki TV:ssä joskus 1980-luvulla.


title: Knots Landing

text: Knots Landing on Dallas-televisiosarjan spin-off. Knots Landingin roolihenkilö Gary Ewing on Dallasin Ewingien perheen keskimmäinen poika. Alkoholisoitunut Gary on perheen musta lammas jota hänen isänsä Jock ja isoveli J.R. eivät kohtele tasavertaisesti. Turvaa hakeva Gary tapaa teini-ikäisenä Valenen ja he avioituvat, mutta liitto kariutuu myöhemmin. Gary ja Valene saavat kuitenkin sitä ennen tyttären, Dallas-sarjan Lucy Ewingin.


title: Porkarpaatti

text: Porkarpaatit olivat alkujaan kalastukseen käytettäviä paatteja, jotka olivat porkarien eli kalatukkukauppaan erikoistuneiden porvarien omistamia. Porkarit purjehtivat niillä myymään kalasaaliitaan.


title: Porkarpaatti

text: Laivamallin alkuperä on jo ensimmäiseltä vuosituhannelta. Tyyli on tunnettu Pohjois-Euroopassa alueella, joka ulottuu Atlantin rannikolta kaikkiin Itämeren maihin.


title: Porkarpaatti

text: Eufrosyne oli Rauman meripartiolippukunnan Myrskypoikien porkarpaatti, jolla partiolaiset purjehtivat vuosina 1946–52.


title: Porkarpaatti

text: Pyhärannan Santtion kylän lippulaiva on replika Eufrosyne – paatista.


title: Porkarpaatti

text: Raumalainen puulaivojen asiantuntija Heikki Jose Kivinen ja purjehtijaveteraani Aake Fagerström ehdottivat Eufrosyneä replika-aluksen esikuvaksi. Eufrosynen piirustuksia ei löytynyt. Paatista oli kuitenkin paljon kuvia, mikä auttoi replikan suunnittelussa. Lisäksi raumalaiset Kivinen ja Fagerström olivat purjehtineet Eufrosynellä ja muistivat sen pienimmätkin yksityiskohdat.


title: Porkarpaatti

text: Kivinen suunnitteli replikan. Laivanrakennusinsinööri Tommi Korte teki runkopiirustuksen Raimo Majaman avustuksella.


title: Porkarpaatti

text: Santtio-porkarpaatin rakentamisessa kunnioitettiin alkuperäistä rakennetta niin pitkälle kuin se oli mahdollista.


title: Porkarpaatti

text: Santtion kyläyhdistys aloitti porkarpaattinsa suunnittelun vuonna 1997, ja se kastettiin heinäkuussa 2011. Projektin toteutus ja suunnittelu maksoi noin 100 000 euroa.


title: Porkarpaatti

text: Kolmimastoisen porkarpaatin pituus on 8,60 metriä ja leveys 3,20 metriä. Seilien yhteispinta-ala on 45 m² ja mastot ovat n. 8,80 metriä korkeat vesirajasta mitattuna. Syväyslukema on 1 metri. Purjeet ovat priistankoseilejä.


title: Paramore (albumi)

text: Paramore on yhdysvaltalaisen rockyhtyeen Paramoren neljäs studioalbumi, joka julkaistiin huhtikuussa 2013. Se on yhtyeen ensimmäinen albumi sen jälkeen, kun sen perustajajäsenet Josh ja Zac Farro jättivät yhtyeen.


title: Paramore (albumi)

text: Vuotta ennen albumin julkaisua, huhtikuussa 2012, yhtyeen laulaja Hayley Williams ilmoitti albumin tuottajaksi Justin Meldal-Johnsenin. Kesällä kerrottiin, että rummut albumille äänittää Ilan Rubin. Albumin äänitykset valmistuivat marraskuun alussa 2012. Joulukuussa yhtye kertoi uuden albuminsa nimen, julkaisupäivän, sekä ensimmäisen singlen nimen, ”Now”, joka julkaistiin tammikuussa 2013.


title: Paramore (albumi)

text: Toisena singlenä albumilta julkaistiin kappale ”Still Into You”. Paramore esitti kappaleen ensimmäisen kerran 13. maaliskuuta 2013 SXSW:ssä, ja lisäsi seuraavana päivänä kappaleen lyriikkavideon YouTubeen.


title: Paramore (albumi)

text: 27. maaliskuuta 2013 Paramore julkaisi 90-sekunnin pituiset näytteet jokaisesta albumin kappaleesta.


title: Paramore (albumi)

text: Albumi debytoi Yhdysvaltain Billboard 200 -listan ykkössijalla. Sitä myytiin ensimmäisen viikon aikana 106 000 kappaletta. Albumi nousi Suomen virallisen listan sijalle 10.


title: Foz do Arelho

text: Foz do Arelho on rantakaupunki Oesten maakunnassa Keski-Portugalissa lähellä Caldas da Rainhan kaupunkia. Sen pinta-ala on 9,4 km². Kaupungissa asui 1 339 ihmistä vuonna 2011. Kaupunki on muodostunut paikalle, jossa "Rio Arnóia" -joki laskee Atlanttiin. Merenkäynti nostaa joen suulle hiekkaa, jolloin lahden suu pyrkii jatkuvasti sulkeutumaan. Joen suu onkin muodostunut järveksi ("Lagoa de Óbidos"). Rantaelämää voi viettää samalla luonnonhiekalla joko valtameren puolella tai järven puolella.


title: Oklahoman yliopisto

text: Oklahoman yliopisto on julkinen yliopisto Normanissa, Oklahoman osavaltiossa Yhdysvalloissa. Yliopisto on perustettu vuonna 1890, ja vuonna 2011 siellä opiskeli yli 30 000 opiskelijaa.


title: Oklahoman yliopisto

text: NCAA:n alaisessa yliopistourheilussa yliopistoa edustavat Oklahoma Soonersin nimellä kulkevat joukkueet. Vahva edustus yliopistolla on perinteisesti ollut etenkin amerikkalaisessa jalkapallossa.


title: Jääpallon Maakuntasarja 1962

text: Jääpallon Maakuntasarja pelattiin kaudella 1961-1962 kahden välivuoden jälkeen, kun jääpallosarjoissa palattiin vanhaan kolmiportaiseen järjestelmään. Sarja jaettiin viiteen lohkoon, ja Suomensarjaan nousi yhteensä kuusi joukkuetta. Osallistuvia joukkueita oli 18.


title: Juovamonnit

text: Juovamonnit ("Bagridae") on monnikaloihin kuuluva heimo. Heimon lajeja tavataan makeista vesistä Afrikasta ja Aasiasta.


title: Juovamonnit

text: Varhaisimmat juovamonnien heimoon kuuluvien lajien fossiilit on ajoitettu paleoseenikaudelle. Fossiileja tunnetaan 11 lajia 4:ssä suvussa. Nykyään elävien juovamonnilajein määrä vaihtelee eri lähteissä. Lähteestä riippuen juovamonnit jaetaan 18–30 sukuun ja 170–210 lajiin. Heimon kalojen sukulaisuus muihin monnikalojen heimoihin ja heimon monofyleettisyys on epävarma. Aikaisemmin juovamonnien heimoon kuuluneita lajeja on siirretty buurimonnien ("Austroglanididae") ja kissamonnien ("Claroteidae") heimoihin.


title: Juovamonnit

text: Juovamonnit ovat ruumiinrakenteeltaan usein pitkulaisia kaloja, joille ovat tyypillisiä piirteitä selkäevän kookas piikki, suuri rasvaevä sekä usein voimakkaasti haarautunut pyrstöevä. Kuonossa on 4 paria viiksisäikeitä. Yleensä juovamonnit kasvavat noin 30 cm pitkiksi mutta suurimmat lajit, kuten niilijuovamonni ("Bagrus docmac") ja "Chrysichthys grandis" voivat saavuttaa 1,5–2 m pituuden. Eräät pienemmät lajit ovat värikkäitä ja juovikkaita ja niitä pidetään joskus akvaarioissa. Tällaisia ovat esimerkiksi mustalansettimonni ("Bagrichthys hypselopterus") ja kultajuovamonni ("Mystus vittatus").


title: Juovamonnit

text: Juovamonnilajeja tavataan makeista vesistä, ja eräitä kaloja myös murtovesistä. Afrikassa elää 1 suku "Bagrus", jonka lajeja tavataan Saharan eteläpuolisesta Afrikasta ja Aasiassa eläviä lajeja tavataan Tigris- ja Eufrat-joista sekä laajalta alueelta Etelä-Aasiasta Japaniin ulottuvalta vyöhykkeeltä. Eräät suurimmista lajeista ovat tärkeitä ruokakaloja.


title: Salir do Porto

text: Salir do Porto on rantakaupunki Keski-Portugalissa Oesten maakunnassa lähellä Caldas da Rainhaa. Siellä on 770 asukasta ja kaupungin pinta-ala on 9,9 km². "Rio Alfeizerão"-joki laskee kaupungin kohdalla "São Martinhon lahteen". Paikalla on myös da Alfândega-linnakkeen rauniot. Lahden eteläosaan on muodostunut dyynejä, jotka ovat lähes 50 m korkeita. Lahden pohjoisosan lomanviettoalue on nimeltään "São Martinho do Porto". Hotellialueen reunassa sijaitse myös ulkoilualue "Jardim da Praça Engenheiro Frederico Ulrich". Satamakatu "Rua Cândida dos Reis" johtaa lahden suulle, jossa on kalasatama sekä myös meren puolelle louhittu kapea tunneli.


title: Salir do Porto

text: Hallinnollisesti Salir do Porto kuuluu Alcobaçan kuntaan. Kaupunkiin pääsee junalla Oeste-ratalinjaa pitkin (asemat Salir do Porto ja São Martinho do Porto).


title: Djurön kansallispuisto

text: Djurön kansallispuisto on kansallispuisto, joka sijaitsee Ruotsissa Djurön saariryhmällä Vänern-järvessä. Se sijaitsee Mariestadin kunnan alueella Länsi-Götanmaan läänissä. 2400 hehtaarin kokoinen alue muutettiin kansallispuistoksi vuonna 1991.


title: Djurön kansallispuisto

text: Kansallispuiston alueella ei ole enää vakituista asutusta ja myös Djurön majakka on miehittämätön. Asutusta on kuitenkin ollut alueella 1500-luvulta lähtien ja enimmillään saarella asui kolme perhettä.


title: Djurön kansallispuisto

text: Saari oli joskus metsästys- ja eläinpuisto, jonka jäljiltä siellä elää edelleen kanta kuusipeuroja.


title: Kauppakeskus Viisari

text: Kauppakeskus Viisari on vuonna 2008 avattu kauppakeskus, joka sijaitsee Varistossa Länsi-Vantaalla. Kauppakeskuksessa sijaitsevat muun muassa Asko, Isku ja Sotka.


title: Hanna Kolb

text: Hanna Kolb (s. 21. elokuuta 1991) on saksalainen maastohiihtäjä.


title: Hanna Kolb

text: Kolb saavutti nuorten MM-kilpailuissa pronssia viestissä 2009 ja 2011. Alle 23-vuotiaiden MM-kilpailuissa hän voitti vapaan hiihtotavan sprintin maailmanmestaruuden 2012 ja sai pronssia perinteisen sprintissä 2013.


title: Hanna Kolb

text: Vancouverin olympialaisissa 2010 Kolb sijoittui perinteisen hiihtotavan sprintissä 25:nneksi. Oslon MM-kilpailuissa hän oli vapaan hiihtotavan sprintissä 59:s. Val di Fiemmen MM-kilpailuissa 2013 hän sijoittui perinteisen hiihtotavan sprintissä 23:nneksi ja vapaalla hiihdetyssä parisprintissä kahdeksanneksi. Hän oli 30:s sekä vapaan hiihtotavan sprintissä Sotšin olympialaisissa 2014 että perinteisen sprintissä Falunin MM-kilpailuissa 2015. Hän sijoittui Lahden MM-kilpailuissa 2017 vapaan hiihtotavan sprintissä 11:nneksi.


title: Hanna Kolb

text: Maastohiihdon maailmancupissa Kolb kilpaili ensimmäisen kerran Düsseldorfin vapaan hiihtotavan sprintissä joulukuussa 2009 sijoittuen 11:nneksi. Vuonna 2011 hän saavutti samassa kilpailussa saman sijoituksen. Kymmenen parhaan joukkoon hän sijoittui ensimmäisen kerran oltuaan kahdeksas Tour de Skihin kuuluneessa Toblachin vapaan hiihtotavan sprintissä tammikuussa 2012. Yksittäisessä maailmancup-kilpailussa hän oli samalla sijalla Liberecin perinteisen hiihtotavan sprintistä tammikuussa 2013. Hän on sijoittunut parhaimmillaan neljänneksi Tour de Skin vapaan hiihtotavan kilpailussa Val Müstairissa tammikuussa 2013. Yksittäisessä maailmancup-kilpailussa hän on ollut parhaimmillaan viides Toblachin vapaan hiihtotavan sprintissä joulukuussa 2015.


title: Hanna Kolb

text: Parisprintissä Kolb sijoittui toiseksi Quebecissa joulukuussa 2012


title: Jääpallon Maakuntasarja 1963

text: Jääpallon Maakuntasarja kaudella 1962-1963 pelattiin neljässä lohkossa, yhteensä viisi joukkuetta nousi seuraavaksi kaudeksi ylemmälle sarjatasolle. Osallistuvia joukkueita oli 17, näistä Helsingin Jalkapalloklubi oli kilpailun ulkopuolinen joukkue luovuttuaan suomensarjapaikastaan. HJK voitti lohkonsa mutta näin ollen se ei noussut suomensarjaan.


title: Jääpallon Maakuntasarja 1963

text: Uusinta: VarPP-VaPa 9-4


title: Stefano Pittaluga

text: Stefano Pittaluga (2. helmikuuta 1887 Campomorone, Italia – 5. huhtikuuta 1931 Rooma, Italia) oli italialainen elokuvatuottaja ja -levittäjä, joka hallitsi 1920-luvulla lähes koko Italian elokuvateollisuutta. Hän oli myös ensimmäisenä tuomassa äänielokuvaa Italiaan.


title: Stefano Pittaluga

text: Pittaluga aloitti elokuvauransa vuonna 1914 elokuvien levittäjänä, ja hänellä oli yksityisoikeudet moniin italialaiselokuviin sekä muun muassa ranskalaisen Pathén elokuviin Piemonten alueella. Pittaluga laajensi pian yritystään ja hankki useita teattereita Genovasta. Hän omisti 1920 yli 200 teatterin ketjun pohjoisessa ja keskisessä Italiassa. Pittaluga piti yhtiönsä Unione Cinematografica Italiana -konsortion ulkopuolella ja pärjäsi näyttämällä ulkomaalaisia elokuvia.


title: Stefano Pittaluga

text: Pittaluga osti 1924 pienen UCI:n ulkopuolella pysyneen Fert-yrityksen ja alkoi tuottaa elokuvia, kuten viimeisiä osia suositulle Maciste-sarjalle. UCI ajautui 1927 konkurssiin, ja Pittalugan yhtiö hankki oikeudet UCI:n elokuvateattereihin, levitysverkostoon ja studioihin, joihin kuului myös Cinesin Rooman studiot. Pittalugan yhtiö hallitsikin tämän jälkeen lähes koko Italian elokuva-alaa. Pittaluga aloitti 1927 elokuvateattereidensa varustamisen äänentoistolaitteilla ja hankki RCA Photophone -äänityslaitteet Cinesin studioille. Hänen teattereissaan saikin ensi-iltansa yhdysvaltalainen "Jazzlaulaja" elokuva, ja Cinesin studioilla tehtiin ensimmäinen italialainen äänielokuva, "La canzone dell’amore".


title: Stefano Pittaluga

text: Pittaluga aloitti myös ensimmäisen yksityisen teollisuuden yhteishankkeen fasistisen hallinnon kanssa. Benito Mussolini antoi 1927 Pittalugalle luvan levittää Lucen tuottamia dokumenttielokuvia ja uutiskatsauksia.


title: Stefano Pittaluga

text: Pittaluga kuoli yllättäen 44-vuotiaana keväällä 1931 leikkauksen aiheuttamiin komplikaatioihin. Hän jätti jälkeensä laajan organisaation, joka jaettiin lopulta kahtia. Levitys- ja esitysoikeudet siirtyivät valtion omistamalle ENIC:lle. Studiot puolestaan siirtyivät pankkiiri Ludovico Toeplitzille.


title: Rudolf Dillström

text: Johan Rudolf Dillström (6. helmikuuta 1885 Viipuri – 13. kesäkuuta 1928) oli suomalainen insinöörikomentaja.


title: Rudolf Dillström

text: Dillströmin vanhemmat olivat olivat vahtimestari Johan Fredrik Dillström ja Josefina Huberg. Hän pääsi ylioppilaaksi 1903, valmistui kemisti-insinööriksi 1907 ja suoritti insinööriupseeritutkinnon 1920.


title: Rudolf Dillström

text: Dillström toimi Helsingin kaupungin elintarvelaboratoriossa assistenttina ja johtajana 1907–1914 ja oli tehdasinsinöörinä Pietarissa 1914–1917. Suomen sisällissodan aikana hän perusti Vaasaan miinoituskomennuskunnan ja oli sen päällikkönä 1918. Sodan jälkeen hän oli rannikkopuolutuksen esikunnan toimistoupseerina 1919–1923, laivaston esikunnan toimistoupseerina 1923–1927 sekä pääesikunnan sotahistorian toimiston toimistoupseerina 1927–1928. Dillströmistä tuli reservin luutnantti 1918, reservin insinöörikapteeniluutnantti 1919, insinöörikomentajakapteeni 1920 ja insinöörikomentaja 1928.


title: Rudolf Dillström

text: Dillström toimitti Suomen laivaston vuosikirjat I-II ja laati pääosin Englantilais-suomalais-ruotsalais-saksalaisen merisanakirjan (1931). Hän suomensi osittain muinaisenglantilaisen "Beowulf-runoelman" ja Julkaisi myös teoksen "Kalevala ja meri" (1927),jossa hän esitti teorian nykyisestä Varsinais-Suomesta Kalevalan runouden syntypaikkana.


title: Rudolf Dillström

text: Nimellä "R. Dillström":


title: Bonde da Stronda

text: Bonde da Stronda eli BDS on vuonna 2006 perustettu brasilialainen hip hop -yhtye Rio de Janeirosta. Yhtyeen laulujen tekstit puhuvat arkitodellisuudesta, johon kuuluvat naiset, myöhään valvominen, juominen, treffit, rakkaus ja seksi.


title: Hildur Dixelius

text: Hildur Emma Eyfrosyne Dixelius (14. lokakuuta 1879 Alakainuu, Ruotsi – 1969) oli ruotsalainen kirjailija. Hänen pääteoksensa on norrlantilainen trilogia, johon kuuluvat "Papintyttären tarina", "Papintyttären poika" ja "Pojanpoika". Uransa myöhemmässä vaiheessa hän kiinnostui psykoanalyyttisistä ongelmista. Dixelius oli papin tytär. Hän avioitui jälkimmäiseen avioliittoonsa natsismin vastaisen saksalaisen professorin Ernst von Asterin kanssa.


title: H. W. Donner

text: Heinrich ”Henry” Wolfgang Donner (12. maaliskuuta 1904 Helsinki – 30. joulukuuta 1980 Oxford, Iso-Britannia) oli suomalaissyntyinen ruotsalainen kielitieteilijä ja kirjallisuudentutkija. Hän oli Åbo Akademin ensimmäinen englannin kielen professori vuosina 1937–1951 ja Uppsalan yliopiston englantilaisen kirjallisuuden professori vuosina 1951–1966.


title: H. W. Donner

text: Wolfgang Donner kuului Donnerin sivistyssukuun. Hänen isänsä oli Ruotsiin asettunut Helsingin yliopiston kirjallisuuden dosentti Joakim Otto Evert Donner, joka teki suuren lahjoituksen Åbo Akademille.


title: H. W. Donner

text: Donner valmistui filosofian kandidaatiksi Uppsalan yliopistosta vuonna 1927 ja jatkoi opintojaan Oxfordin yliopistossa, jossa hän väitteli tohtoriksi vuonna 1934. Vuonna 1937 hänet nimitettiin Åbo Akademiin isänsä lahjoitusvaroilla perustettuun englanninkielen professuuriin. Hän oli Ruotsin kansalainen, mutta palveli sotavuosina Suomen hallinnossa. Donner julkaisi yhden oppikirjan kieliopin alalta, mutta muuten hänen ansionsa olivat kirjallisuudentutkimuksessa. Hän saavutti mainetta toimittamillaan Beddoes-editiolla. Hän julkaisi myös laajan tutkimuksen Erik Gustaf Geijerin tekemästä ensimmäisestä Shakespearen "Macbethin" ruotsinnoksesta. Vuonna 1951 Donner nimitettiin Uppsalan yliopiston englantilaisen kirjallisuuden oppituolin haltijaksi. Hän erosi virasta 1966, koska hänen mielestään Ruotsin hallitus vaati lisäämään yliopistosta valmistuvien määrää opetuksen laadun kustannuksella.


title: H. W. Donner

text: Donner vihittiin vuonna 1967 Uppsalan yliopiston ja vuonna 1968 Åbo Akademin kunniatohtoriksi. Hänelle myönnettiin Suomessa Valkoisen ruusun komentajan merkki ja Ruotsissa Pohjantähden ritarikunnan komentajamerkki.


title: Kuoleman alttari

text: Kuoleman alttari (; myös "The Crimson Altar" ja "The Crimson Cult") on vuonna 1968 julkaistu Vernon Sewellin ohjaama brittiläinen kauhuelokuva, jonka pääosissa ovat Boris Karloff ja Christopher Lee. Muissa rooleissa ovat muun muassa Barbara Steele ja Mark Eden. "Kuoleman alttari" on kauhulegenda Boris Karloffin viimeisimpiä elokuvia ja viimeinen elokuva, joka julkaistiin hänen elinaikanaan.


title: Kuoleman alttari

text: "Kuoleman alttari" sijoittuu syrjäiseen, synkkään taloon. Robert Manning ja hänen tyttöystävänsä lähtevät etsimään kadonnutta Robertin veljeä. He asettuvat taloon, jossa veljen jäljet katoavat. Pian Robert tuntee uhan ilmassa, josta hän ei pääse eroon. Hänellä ei ole aavistustakaan, että häntä kohtaa todellinen vaara, johon on sekoittunut mustaa magiaa ja pahuutta...


title: Kuoleman alttari

text: Elokuva perustuu H. P. Lovecraftin novelliin "The Dreams in the Witch House" (1933). "Kuoleman alttarin" tuotti Lewis M. Heyward Tigon British Film Productionsille.


title: Kuoleman alttari

text: Elokuva kuvattiin Middlesexin Harrow Wealdissa ja Hertfordshiren Ridgen kylässä, Englannissa.


title: Kuoleman alttari

text: Boris Karloff sairastui keuhkokuumeeseen elokuvan kuvauksien aikana oltuaan jääkylmässä vesisateessa. "Kuoleman alttari" jäi hänen viimeiseksi brittiläiseksi elokuvaksi. Karloff toipui tarpeeksi ja teki vielä kolme ulkomaalaista elokuvaa "Kuoleman alttarin" jälkeen lyhyessä ajassa; nämä elokuvat julkaistiin vasta Karloffin kuoleman jälkeen. Karloff kuoli 2. helmikuuta 1969, vain kaksi kuukautta myöhemmin "Kuoleman alttarin" ensi-illan jälkeen.


title: Kuoleman alttari

text: "Kuoleman alttari" julkaistiin kotimaassaan Isossa-Britanniassa joulukuussa vuonna 1968. Yhdysvalloissa elokuva sai ensi-iltansa 15. huhtikuuta vuonna 1970. Suomessa "Kuoleman alttaria" esitettiin Night Visions Film Festivalilla 5. maaliskuuta vuonna 2005 ja IIK!!-kauhuelokuvafestivaalilla 6. marraskuuta vuonna 2010. American International Pictures toimi elokuvan levittäjänä.


title: Kuoleman alttari

text: "Kuoleman alttari" on julkaistu videolle ja DVD:lle.


title: Thure Drufva

text: Thure Peter Gerhard Drufva (1767–1822) oli ruotsalainen sotilas. Hän otti osaa vuosina 1788-1790 käytyyn an ja jäi vangiksi Ruotsinsalmen taistelussa 1789. Hän osallistui myös Suomen sotaan. Drufva erosi everstinä 1809 ja oli vuodesta 1816 Västeråsin läänin maaherra. J. L. Runeberg mainitsee hänet "Vänrikki Stoolin tarinoissa" runossa ”Wilhelm von Schwerin”.


title: Tone Damli

text: Tone Damli Aaberge (s. 12. huhtikuuta 1988 Sogndal, Norja) on norjalainen laulaja, joka nousi julkisuuteen sijoituttuaan toiseksi Norjassa järjestetystä Idols-laulukilpailussa vuonna 2005. Hän osallistui Eurovision laulukilpailun Norjan-karsintoihin kappaleella "Butterflies" vuonna 2009, mutta sijoittui toiseksi Alexander Rybakin jälkeen. Vuonna 2013 hän osallistuu Ruotsin-karsintaan Melodifestivaleniin yhdessä Erik Segerstedtin kanssa kappaleella "Hello Goodbye".


title: Meksiko olympialaisissa

text: Meksiko osallistui olympialaisiin ensimmäistä kertaa Pariisissa vuonna 1900. Seuraavan kerran se osallistui olympialaisiin Pariisin vuoden 1924 kisoissa, mistä lähtien se on osallistunut yhtäjaksoisesti jokaisiin kesäolympialaisiin. Mitalimäärällä mitattuna Meksikon menestyksekkäimmät urheilulajit olympialaisissa ovat uimahypyt ja nyrkkeily.


title: Pikkuflamingo

text: Pikkuflamingo ("Phoenicopterus minor") on flamingolintu.


title: Pikkuflamingo

text: Pikkuflamingo on 80-90 senttimetriä pitkä ja sen siipien kärkiväli 90-100 senttimetriä. Flamingoon verrattuna se on pienikokoinen. Pikkuflamingo on väriltään vaaleanpunertava ja sen selässä ja hartioilla on punaisia juovia. Sen jalat ovat kokonaan punaiset.


title: Pikkuflamingo

text: Pikkuflamingoja tavataan Länsi-, Etelä- ja Itä-Afrikassa sekä Arabian niemimaalla ja Etelä-Aasiassa.


title: Pikkuflamingo

text: Pikkuflamingopopulaatioksi arvioidaan 15000-25000 yksilöä Länsi-Afrikassa, 1,5-2,5 miljoonaa Itä-Afrikassa, 55000-65000 Etelä-Afrikassa ja 650000 Etelä-Aasiassa. Laji on luokiteltu silmälläpidettäväksi, koska lajin kannat ovat laskeneet nopeasti.


title: Donner

text: Donner (saksaksi ukkonen) voi tarkoittaa ainakin seuraavia:


title: Joey Logano

text:
Joseph Thomas "Joey" Logano (s. 24. toukokuuta 1990, Middletown, Connecticut) on yhdysvaltalainen autourheilija. Hän ajaa tällä hetkellä Amerikan suurimmassa moottoriurheilusarjassa NASCAR:issa Penske Racing -tallin riveissä, kilpailunumerolla 22.
Logano on NASCAR:in pääluokan Sprint Cupin historian nuorin osakilpailuvoittaja, hänen otettuaan kaudella 2009 avausvoittonsa 19 vuoden ja 35 päivän iässä.


title: Jääpallon Maakuntasarja 1964

text: Jääpallon Maakuntasarja kaudella 1963-1964 pelattiin kahdessa lohkossa, yhteensä kolme joukkuetta nousi seuraavaksi kaudeksi ylemmälle sarjatasolle. Osallistuvia joukkueita oli kuusi.


title: Vaaralliset kädet

text: Vaaralliset kädet (; ) on Edmond T. Grévillen ohjaama brittiläis-ranskalainen kauhutrilleri vuodelta 1960. Kauhutrillerin pääosissa ovat Mel Ferrer ja Christopher Lee. "Vaaralliset kädet" perustuu Maurice Renardin romaaniin.


title: Vaaralliset kädet

text: "Vaaralliset kädet" kuvattiin samaan aikaan sekä englanniksi että ranskaksi. Sujuvasti ranskaa puhuvat Mel Ferrer ja Christopher Lee käyttivät omia ääniään molemmissa ääniraidoissa.


title: Vaaralliset kädet

text: "Vaaralliset kädet" julkaistiin Isossa-Britanniassa joulukuussa vuonna 1960; Ranskan ensi-ilta oli 12. huhtikuuta vuonna 1961. Suomessa elokuva ilmestyi 30. maaliskuuta vuonna 1962.


title: Vaaralliset kädet

text: "Vaaralliset kädet" kertoo kuuluisasta konserttipianisti Stephen Orlacista (Ferrer), jonka kädet tuhoutuu lentokoneonnettomuudessa. Kirurgi Volchett (Wolfit) suorittaa hänelle kädensiirron; valitettavasti kädet olivat ennen kuuluneet teloitetulle murhaajalle. Orlac pian huomaa, että kädet alkaa vallata hänen elämänsä, ja entinen pianisti alkaa syyllistyä rikoksiin. Rähjäinen taikuri (Lee) huomaa mitä on tapahtumassa ja alkaa kiristää häntä.


title: Sprint Cup Series

text: NASCAR Sprint Cup Series on Yhdysvaltain suosituimman autourheilusarjan NASCAR:in pääluokka. Nykyisellä nimellään sarja on kulkenut vuodesta 2008 lähtien, jolloin nimioikeuksien haltija, teleoperaattori Sprint Nextel vaihtoi nimen NEXTEL Cupista nykyiseen versioon.


title: Sprint Cup Series

text: Seuraavilla täyden sarjan ajavilla talleilla ja kuljettajilla on sopimus kaudesta 2014.


title: BVB

text: Lyhenne BVB voi viitata seuraaviin:


title: Das Rätsel der roten Orchidee

text: Das Rätsel der roten Orchidee (; myös "The Secret of the Red Orchid") on vuonna 1962 julkaistu Helmut Ashleyn ohjaama saksalainen rikoselokuva, jonka pääosissa ovat Christopher Lee, Adrian Hoven ja Marisa Mell. "Das Rätsel der roten Orchidee" kertoo Chicagosta Lontooseen muuttaneista gangstereista, jotka alkavat kiristää rahaa rikkailta briteiltä.


title: Das Rätsel der roten Orchidee

text: "Das Rätsel der roten Orchidee" perustuu Edgar Wallacen romaaniin "When the Gangs Came to London", jonka pohjalta Egon Eis laati käsikirjoituksen. Rialto Film tuotti elokuvan. Elokuva kuvattiin Cuxhavenissa, studioilla Hampurissa ja Lontoossa. Kuvaukset olivat alkaneet 15. joulukuuta 1961 ja päättyneet 15. tammikuuta 1962.


title: Das Rätsel der roten Orchidee

text: "Das Rätsel der roten Orchidee" sai ensi-iltansa Länsi-Saksassa 1. maaliskuuta vuonna 1962. Elokuva on julkaistu sekä videona että DVD:nä.


title: Das Rätsel der roten Orchidee

text: Brittiläinen Christopher Lee puhuu elokuvassa saksaa ja hänen äänensä dubbasi toinen näyttelijä englanninkielistä versiota varten.


title: Tony Stewart

text: Anthony Wayne "Tony" Stewart (s. 20. toukokuuta 1971 Columbus, Indiana) on yhdysvaltalainen autourheilija. Hän ajaa tällä hetkellä Amerikan suurimmassa moottoriurheilusarjassa NASCAR:issa Stewart-Haas Racing  -tallin riveissä, jonka hän myös omistaa puoliksi yhdessä Gene Haasin kanssa.


title: Tony Stewart

text: Stewart on kolminkertainen Sprint Cup Series -mestari.


title: Alias John Preston

text: Alias John Preston on vuonna 1955 ensi-iltansa saanut David MacDonaldin ohjaama brittiläinen romanttisia elementtejä sisältävä mysteerinen kauhuelokuva, jonka pääosissa ovat Betta St. John, Alexander Knox ja Christopher Lee.


title: Alias John Preston

text: "Alias John Prestonin" käsikirjoituksen laati Paul Tabori, ja tuottajana toimi Sidney Stone. Elokuva sai ensi-iltansa Yhdysvalloissa 14. joulukuuta vuonna 1955. Kotimaan ensi-ilta oli kesäkuussa vuonna 1956.


title: Alias John Preston

text: Salaperäinen ja varakas mies John Preston (Lee) muuttaa pieneen Deanbridgen kylään, jossa hän ulospäin vaikuttaa olevan ystävällinen. Hänellä on kuitenkin vaarallinen salaisuus...


title: Kuopion ravirata

text: Kuopion ravirata sijaitsee Sorsasalon kaupunginosassa ja siitä käytetään myös nimitystä Sorsasalon ravirata. Vuonna 2013 radalla on yhteensä 27 kilpailupäivää, joista valtakunnallisia Toto75-päiviä on kolme.


title: Kuopion ravirata

text: Rata valmistui vuonna 1980 ja se korvasi vuonna 1906 rakennetun Kuopion vanhan raviradan, joka sijaitsi nykyisen Keskuskentän paikalla. Sorsasalon raviradan suunnittelu aloitettiin 1970-luvun alussa, kun raviurheilussa vallinneen noususuhdanteen vuoksi vanha rata alkoi käymään ahtaaksi suurille ravitapahtumille. Uuden radan avajaisravit järjestettiin 13. heinäkuuta 1980. Kuopion raviradan katsomorakennuksessa on istumakatsomon lisäksi 350-paikkainen ravintolakatsomo sekä muun muassa 80 paikkainen olutravintola.


title: Kuopion ravirata

text: Radan tärkeimmät vuosittaiset suurkilpailut ovat 4-vuotiaille lämminverisille tarkoitettu Kuopio Stakes sekä suomenhevosten Savo-ajo. Kuninkuusravit Sorsasalon raviradalla on järjestetty vuosina 1982, 1998 ja 2013.


title: Made in Sweden

text: Made in Sweden oli ruotsalaiskitaristi Georg "Jojje" Wadeniuksen rekisteröimä yhtyenimi, jonka alla toimi ainakin kaksi eri kokoonpanoa. Ensimmäinen esiintyi Ruisrockissa vuonna 1970 ja teki viisi LP-levyäkin vuosina 1968-1970.


title: Made in Sweden

text: Wadenius oli sen jälkeen yhdysvaltalaisen Blood, Sweat & Tears -yhtyeen jäsenenä nelisen vuotta. Hän oli tavannut puolalaisen kosketinsoittaja Wlodek Gulgowskin New Yorkissa. Tämä oli työskennellyt Michael Urbaniakin Fusion-yhtyeessä. Gulgowski oli myös aiemmin asunut Ruotsissa, joten miehet palasivat sinne yhdessä aikomuksenaan yhtyeen perustaminen.


title: Made in Sweden

text: EMA:n Thomas Johanssonin vihjeestä Wadenius otti yhteyttä suomalaisiin kollegoihinsa basisti Heikki "Häkä" Virtaseen ja rumpali Vesa Aaltoseen. EMA oli aikaisemmin hoitanut Tasavallan Presidentti -yhtyeen asioita Ruotsissa.


title: Made in Sweden

text: Ensimmäiset jamit järjestettiin Suomessa elokuussa 1975. Ensimmäisessä sessiossa basistina oli Virtanen, mutta kun tämän opiskelut olivat esteenä kokoaikaiselle sitoutumiselle, niin seuraavaan sessioon basistiksi tuli Pekka Pohjola, jonka kanssa Aaltonen oli soitellut jo jonkin aikaa. Yhtyeen ensimmäinen epävirallinen keikka oli N-klubilla ("Natsa") syyskuussa.


title: Made in Sweden

text: Myöhemmin suomalaiset saivat yllätyksekseen kuulla Johanssonilta, että tämä oli järjestänyt kiertueen, vaikka yhtyettä ei varsinaisesti ollut edes virallisesti perustettu. Laulusolistiksi oli saatu Tommy Körberg. Kiertue kesti puolitoista kuukautta. Ennen Suomen virallista ensiesiintymistä joulukuun alussa 1975 Tavastia-klubilla takana oli kymmenkunta keikkaa. Ohjelmisto oli jo yhtyeen omaa. Pääasialliset säveltäjät olivat Gulgowski ja Wadenius. Tätä ainoaa Suomen keikkaa oli järjestämässä Antti Einiö, ja tilaisuudessa oli läsnä myös Polydor Internationalin johtaja Saksasta. Yhtye sai kahden vuoden levytyssopimuksen.


title: Made in Sweden

text: Vuoden 1976 kesäkuussa alkoi kiertue Tukholman Gröna Lundista. Kolmessa kuukaudessa oli 25 keikkaa. Ruotsissa esiintymiset olivat lähinnä Gröna Lundia vastaavissa huvipuistoissa. Kööpenhaminassa yhtye esiintyi jalkapallostadionilla 12 000:lle kuulijalle konsertissa, jossa mukana olivat myös Dr. Hook, Gasolin' ja Shakti. Bremenissä yhtye esiintyi yksin 45 minuutin mittaisessa suositussa television musiikkiohjelmassa. Elokuun alussa Ruisrockia edeltävänä iltana yhtye esiintyi Turun konserttitalossa ja paria päivää myöhemmin loppuunmyydyssä konsertissa Tavastialla. Yhtye siirtyi sitten Norjaan.


title: Made in Sweden

text: Yhtye julkaisi elokuussa 1976 albumin "Where Do We Begin" (Polydor, Suomessa Love Records LRLP 207). Se tehtiin Ruotsissa Europa Filmin studiossa ja tuottajana sekä äänittäjänä oli yhdysvaltalainen Dennis Ferrante. Masterointi tehtiin New Yorkissa Ferranten varsinaisessa työpaikassa Record Plantissa. Albumilla on yksi Pekka Pohjolan sävellys, vaikuttava kymmenminuuttinen "43 Sec. of Arc Per Century". Tekstittäjinä esiintyivät parivaljakko Dawn Thompson ja Bill Tillman sekä liverpoolilainen runoilija Brian Patten, Tommy Körberg ja Cynthia Weil. Albumia oli tarkoitus viedä noin 30 maahan, mukaan lukien Englanti, Japani, Saksa ja Yhdysvallat. Albumilta julkaistiin myös single "Pop-Poem", jonka ovat säveltäneet Gulgowski ja Wadenius sekä sanoittanut Patten.


title: Made in Sweden

text: Yhtyeen musiikkikustannuksesta vastasivat Abbankin asioita hoitavat henkilöt. Tätä kautta tuli ehdotus, että Made in Swedenin jäsenet olisivat olleet mukana Abban maailmankiertueella nimettömänä taustayhtyeenä. Imagosyistä tähän ei kuitenkaan ryhdytty.


title: Made in Sweden

text: Vuoden 1977 huhtikuuhun tultaessa Tommy Körberg ja Vesa Aaltonen olivat siirtyneet syrjään. Uudeksi rumpaliksi tuli Peter Sundell ja vokalistina oli jonkin aikaa kokematon Göran Ryd, kunnes Wadenius otti itse vastuun laulupuolesta. Uusi kokoonpano keikkaili Kööpenhaminassa, Etelä-Ruotsissa, Tukholmassa ja teki studiotöitä muille artisteille. Yhtyeen jäseniä oli mukana myös Pekka Pohjolan vuoden 1977 albumilla "Keesojen lehto". Saman vuoden huhtikuussa järjestettiin myös kiertue, jonka konserttipaikkakuntina olivat aikajärjestyksessä Vaasa, Oulu, Jyväskylä, Tampere, Helsinki, Turku, Lahti, Kouvola, Joensuu, Kuopio ja Lieksa. Tampereen, Helsingin ja Turun keikoilla toinen esiintyjä oli brittiläinen Kursaal Flyers.


title: Made in Sweden

text: Vuoden 1977 syyskuussa tilanne oli kuitenkin sellainen, että Pekka Pohjola, Vesa Aaltonen, Olli Ahvenlahti ja Seppo Tyni olivat perustaneet yhtyeen nimeltä The Group 23. syyskuuta.


title: Alcobaça

text: Alcobaça on kaupunki Oesten alueella Keski-Portugalissa. Se on syntynyt kahden joen (Alcoa ja Baça) muodostamaan laaksoon ja näiden joennimien yhdistelmästä on tullut kaupungin nimi. Kaupungin syntyyn on vaikuttanut 1100-luvulla rakennettu Alcobaçan luostari. Kaupunki ja sen ympärillä olevat kylät muodostavat Alcobaçan kunnan. Asukkaita kunnassa on 55 269 ja sen pinta-ala on 408,1 km². Kaupungissa on 6 232 asukasta.


title: Wikimatkat

text: Wikimatkat () on internetissä oleva matkaopas, jota muokkaavat vapaaehtoiset käyttäjät. Tällä hetkellä se on saatavissa 21 eri kielellä.


title: Wikimatkat

text: Sivusto aloitti toimintansa vuonna 2006, jolloin Wikitravelin italian- ja saksankielisistä versioista kopioitiin sisältö Wikivoyageen. Tämä johtui siitä, että Internet Brands -yhtiö osti Wikitravelin alkuperäisiltä kehittäjiltään eivätkä käyttäjät halunneet jatkaa toimintaansa kaupallisella sivustolla. Marraskuussa 2012 Wikivoyagesta tuli osa Wikimediaa ja muiden Wikimedia-projektien tapaan myös Wikivoyage on mainokseton. Palvelun virallinen avauspäivä oli 15. tammikuuta 2013, jolloin Wikipedia täytti 12 vuotta. Suomenkielinen Wikimatkat-versio avattiin yleisölle 1. joulukuuta 2016.


title: Bentso(a)pyreeni

text: Bentso(a)pyreeni eli BaP on orgaaninen yhdiste ja se kuuluu polysyklisiin aromaattisiin hiilivetyihin. Yhdiste on palavaa ja huoneenlämmössä (20 °C) se on olomuodoltaan vaaleankeltaista kiteistä ainetta. Sen kemiallinen kaava on CH. Bentso(a)pyreenista käytetään myös nimityksiä "bents(a)pyreeni", "3,4-bentsopyreeni" ja "bentso(d,e,f)kryseeni".


title: Bentso(a)pyreeni

text: Bentso(a)pyreenin moolimassa on 252,31 g/mol, sulamispiste 178,1 °C, kiehumispiste 496 °C, suhteellinen tiheys 1,4 g/cm (vesi = 1,0 g/cm) ja CAS-numero 50-32-8. Yhdiste liukenee huonosti veteen (<0,1g/100 ml). Aine reagoi voimakkaiden hapettimien kanssa. Bentso(a)pyreenia syntyy usein epätäydellisen palamisen tai orgaanisen aineksen pyrolyysin seurauksena.


title: Bentso(a)pyreeni

text: Bentso(a)pyreeni on luokiteltu Suomessa syöpäsairauden vaaraa aiheuttavaksi aineeksi (ryhmä 3) ja se on erittäin myrkyllistä vesieliöille.


title: Pjotr Vjazemski

text: Pjotr Andrejevitš Vjazemski (, 23. heinäkuuta 1792 Moskova – 22. marraskuuta 1878 Baden-Baden) oli venäläinen ruhtinas, runoilija ja kirjallisuuskriitikko.


title: Pjotr Vjazemski

text: Pjotr Vjazemski syntyi rikkaaseen aatelisperheeseen ja sai erinomaisen kotisivistyksen. Isän kuoltua hänen holhoojanaan toimi kirjailija Nikolai Karamzin. Vuoden 1812 isänmaallisessa sodassa Vjazemski osallistui Borodinon taisteluun. Sodan jälkeen hän suhtautui kriittisesti hallituksen toimintaan. Vuodesta 1817 lähtien Vjazemski työskenteli virkamiehenä Varsovassa, jossa hän osallistui Venäjän perustuslain valmisteluun ja seurusteli puolalaisten liberaalien kanssa. Oppositiohenkisten kannanottojensa takia hänet erotettiin palveluksesta vuonna 1821.


title: Pjotr Vjazemski

text: Vjazemski arvosteli tsaarinvaltaa vielä vuoden 1825 dekabristikapinan jälkeenkin, mutta vähitellen hän alkoi lähentyä Nikolai I:n hallitusta. Vuodesta 1830 lähtien hän työskenteli virkamiehenä raha-asiain ministeriössä ja vuosina 1856–1858 kansanvalistusministerin apulaisena johtaen sensuuria. Elämänsä loppuvaiheessa Vjazemski saavutti huomattavan aseman Aleksanteri II:n hovissa, mutta vuodesta 1863 lähtien hän asui etupäässä ulkomailla.


title: Pjotr Vjazemski

text: Vjazemskin ensimmäiset runot ilmestyivät vuonna 1808. Aluksi hän kirjoitti dekabristeja myötäilevää kansalaislyriikkaa, jota julkaistiin muun muassa Kondrati Rylejevin ja Aleksandr Bestuževin "Poljarnaja zvezdassa". Kirjallisuusseura Arzamasissa hän esiintyi Karamzinin kannattajana. Vuosina 1825–1828 Vjazemski oli mukana julkaisemassa "Moskovski telegraf" -aikakauslehteä, jossa hän toimi kriitikkona romantiikan puolesta klassismia vastaan. Vjazemski oli Aleksandr Puškinin ystävä ja osallistui tämän kanssa "Literaturnaja gazetan" ja "Sovremennikin" toimittamiseen. Vuonna 1830 laadittu ja vuonna 1848 julkaistu kirja Denis Fonvizinista oli Venäjän ensimmäinen laaja tutkimus kirjailijan elämästä ja tuotannosta.


title: Pjotr Vjazemski

text: 1840-luvulla Vjazemski esiintyi konservatiivisena kirjallisuuskriitikkona, joka vastusti Vissarion Belinskin ajatuksia. Euroopan vallankumousvuosi 1848 sai hänet kirjoittamaan monarkismia puolustavia runoja. Vuonna 1865 Lausannessa ilmestyi isänmaallishenkinen esseekokoelma "Lettres d'un vétéran russe de l'année 1812 sur la question d'Orient" (”Venäläisen vuoden 1812 veteraanin kirjeitä idänkysymyksestä”). Vuosikymmenten ajan Vjazemski julkaisi myös otteita ”vanhasta muistikirjastaan”, jotka kuvaavat aikansa politiikkaa ja kirjallisuuselämää.


title: Pjotr Vjazemski

text: Vjazemski oli lahjakas ja monipuolinen runoilija, jonka lyriikassa esiintyy erilaisia tyylilajeja juhlallisista oodeista hienostuneisiin luonnonkuviin tai ajankohtaisista sanomalehtirunoista seurapiirilyriikkaan ja kansanlauluihin. Hänen runokielensä pyrkii ajatuksen tarkkuuteen, mikä toisinaan rikkoo kielen ja runomitan normeja. Runoilija tunnetaan myös satiiristen epigrammien ja taitavien sanaleikkien mestarina.


title: Goliat ja barbaarit

text: Goliat ja barbaarit () on vuonna 1959 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Carlo Campogalliani. Sen pääosaa esittää yhdysvaltalainen kehonrakentaja Steve Reeves.


title: Goliat ja barbaarit

text: Elokuva sijoittuu vuoteen 568, jolloin langobardit hyökkäsivät Alppien yli Italiaan. Veronalainen Emiliano päättää kostaa isänsä kuoleman hyökkäilemällä barbaareja vastaan leijonan taljaan pukeutuneena. Emiliano, joka tunnetaan myös nimellä Goliat (eräissä kieliversioissa Herkules) kohtaa barbaariprinsessa Landan ja rakastuu tähän. Barbaarit vangitsevat Emilianon, joka voimainkoetuksista selvittyään vapautetaan Landan pyynnöstä. Emiliano ystävineen jatkaa hyökkäyksiään, tunkeutuu barbaarien linnakkeeseen ja lyö heidät lopullisessa taistelussa.


title: Goliat ja barbaarit

text: "Goliat ja barbaarit" edustaa varhaiseen keskiaikaan sijoittuvaa peplumtyylilajin muunnosta, josta sittemmin kehittyi kokonainen viikinkielokuvien sarja. Elokuva on kuvattu Jugoslaviassa ja Incir-De Paolisin studioilla Roomassa. Monet ulkokohtauksista on todellisuudessa tehty sisätiloissa. Steve Reevesin sijaisnäyttelijänä toimi Giovanni Cianfriglia.


title: Goliat ja barbaarit

text: Reevesin lihasten ohella elokuvan vetonaulana toimii kuubalainen seksipommi Chelo Alonso eksoottisine tanssiesityksineen. Seikkailuelokuvana "Goliat ja barbaarit" ei kuitenkaan ole kovin onnistunut. Tästä huolimatta se oli suuri kaupallinen menestys varsinkin Yhdysvalloissa, jossa American International Pictures lyhensi elokuvan 85 minuuttiin ja korvasi alkuperäisen musiikin Les Baxterin sävellyksillä.


title: 20 suosikkia – Rasputin

text: 20 suosikkia – Rasputin on Mona Caritan järjestyksessään toinen kokoelma-albumi. Se julkaistiin vuonna 1997 levymerkillä Fazer Records.


title: Carlo Campogalliani

text: Giovanni Battista Carlo Campogalliani (10. lokakuuta 1885 Concordia sulla Secchia – 10. elokuuta 1974 Rooma) oli italialainen elokuvaohjaaja ja näyttelijä.


title: Carlo Campogalliani

text: Carlo Campogalliani aloitti elokuvanäyttelijänä vuonna 1910 ja ohjasi ensimmäisen elokuvansa vuonna 1914. Hän teki useita rikosjännäreitä ja Maciste-elokuvia perustaen oman tuotantoyhtiön vuonna 1920. Vuonna 1922 Campogalliani muutti vaimonsa kanssa Etelä-Amerikkaan, jossa hän kuvasi elokuvia Argentiinassa ja Brasiliassa sekä kierteli oman teatteriseurueensa kanssa. Vuodesta 1927 lähtien hän työskenteli Saksassa palaten sitten Italiaan, jossa hän ohjasi kaksi koomikko Ettore Petrolinin elokuvaa. Nukke-elokuvan "I quattro moschettieri" (”Neljä muskettisoturia”, 1936) jälkeen Campogalliani ohjasi ehkäpä parhaan elokuvansa "Montevergine", joka tunnetaan myös nimellä "La grande luce" (”Suuri valo”, 1939). Se sai palkinnon Venetsian elokuvajuhlilla.


title: Carlo Campogalliani

text: Toisen maailmansodan jälkeen Campogalliani ohjasi komedioita, kauhuelokuvia ja Carolina Invernizion romaaneihin perustuvia melodraamoja. Uransa loppuvaiheessa hän teki kaksi merkittävää peplumelokuvaa, "Kuninkaiden laakson jättiläinen" ("Maciste nella valle dei re", 1960) ja "Ursus – orjien vapauttaja" ("Ursus", 1961). Campogallianin viimeinen elokuva oli varhaiseen keskiaikaan sijoittuva seikkailufantasia "Valloittajan miekka" ("Rosmunda e Alboino", 1961).


title: Verrannollisuuslaskuri

text: Verrannollisuuslaskuri on geigermittarin ja ionisaatiokammion ohella yksi kaasutäytteisistä hiukkasilmaisintyypeistä, jonka toiminta perustuu kaasussa tapahtuneeseen ionisaatioon.


title: Verrannollisuuslaskuri

text: Verrannollisuuslaskurin kammio muistuttaa perusrakenteeltaan geigermittaria. Ilmaisinkammion tyypillisesti sylinterimäinen seinämä muodostaa katodin ja sisällä on anodilanka. Katodin ja anodin välille on säädetty jännite, joka luo kammion sisään sähkökentän. Täytekaasuna voidaan käyttää esimerkiksi argonia. Ilmaisimeen kuuluu myös signaalinkäsittelyyn liittyvää elektroniikkaa.


title: Verrannollisuuslaskuri

text: Kun ilmaisimen läpäisee säteilevä hiukkanen, se ionisoi kaasumolekyylejä eli hajottaa molekyylin ioniksi ja elektroniksi. Sähkökentän vaikutuksesta ionit pyrkivät kohti katodia ja elektronit kohti anodia. Kun elektronit ovat lähellä anodilankaa, hyvin voimakas sähkökenttä kiihdyttää elektroneita ja ne törmäilevät kaasumolekyyleihin ionisoiden näitä, jolloin niistä irtoaa lisää elektroneita. Tämä monistuva ionisaatio aiheuttaa anodia kohti kulkevan elektronivyöryn.


title: Verrannollisuuslaskuri

text: Syntyneiden elektronivyöryjen aiheuttaman signaalin voimakkuus on verrannollinen kammion läpäisseen hiukkasen energiaan. Tämän vuoksi verrannollisuusilmaisin kykenee erottamaan korkea- ja matalaenergiaiset hiukkaset.


title: Il trono di fuoco

text: Il trono di fuoco ( tai "El juez sangriento"; ) on Jesús Francon ohjaama italialais-espanjalais-saksalainen historiallinen, osittain tositapahtumiin perustuva kauhuelokuva vuodelta 1970. "Verisen tuomarin" pääosissa ovat nimiroolissa oleva Christopher Lee sekä Maria Schell ja Leo Genn.


title: Il trono di fuoco

text: "Il trono di fuoco" sijoittuu vuoden 1685 Englantiin. Kuningas Kaarle on kuollut ja hänen veljensä kuningas Jaakko II pitää valtaa hovissa. Noitavainot ja julmat kidutukset kuulustelukeinona ovat arkipäivää. Vainoja käytetään vallankäytön välineenä eikä niiden kohteella ole merkitystä.


title: Il trono di fuoco

text:
Nuoren Mary Greyn (Maria Rohm) anelut kaikuvat kuuroille korville Britannian pahamaineisimman tuomarin George Jeffreysin (Christopher Lee) tuomitessa hänen siskonsa, syyttömän Alicia Greyn (Margaret Lee), poltettavaksi roviolla. Jeffreys ihastuu Maryn viattomuuteen, vaikka tätäkin epäillään noituudesta. Muutama viikko myöhemmin Jeffreysin ego kolahtaa pahasti yhteen vallanhimoisen Wessexin jaarlin (Leo Genn) kanssa. Alkaa Jeffreys vastaan Wessex vallankäytön shakkipeli nappuloinaan Mary Grey sekä Wessexin poika Harry (Hans Hass Jr.), jolla on omat suunnitelmansa Jeffreysin kukistamiseksi. Toisiinsa rakastuneet Mary ja kapinallismielinen Harry uhkaavat lähteä Lontoosta etsimään onnea muualta, mutta se ei ole helppoa...
Ohjaaja Franco laati myös käsikirjoituksen Enrico Colombon, Michael Hallerin ja Anthony Scott Veitchin kanssa Harry Alan Towersin tarinan pohjalta. Towers toimi elokuvan tuottajana Arturo Marcosin kanssa. Elokuva kuvattiin Portugalissa ja Espanjassa vuonna 1969.


title: Il trono di fuoco

text: Christopher Lee kiinnostui elokuvasta historiallisista syistä. Hän on sanonut pitävänsä roolia yhtenä parhaistaan, mutta ei tiennyt elokuvan sisältävän sadistista kidutusta sen kuvausvaiheessa.


title: Il trono di fuoco

text: Lordi Wessexin rooliin oli alun perin tarkoitus mennä Dennis Price, mutta vetäytyi roolista viime hetkellä. Hänen nimensä mainitaan kuitenkin joissain elokuvajulisteissa.


title: Il trono di fuoco

text: "Il trono di fuoco" sai ensi-iltansa kotimaassaan Italiassa 5. helmikuuta vuonna 1970. Länsi-Saksassa elokuva ilmestyi teattereihin samana vuonna 5. kesäkuuta. Espanjassa elokuva julkaistiin 24. toukokuuta vuonna 1971. Yhdysvaltoihin elokuva saapui teatterilevitykseen toukokuussa vuonna 1972. Espanjassa elokuva tuotti noin 19 miljoonaa pesetaa.


title: Il trono di fuoco

text: "Il trono di fuoco" sai ilmestyessään hyvän vastaanoton, josta elokuva pääsi laajaan teatterilevitykseen. Elokuva kuuluu kuitenkin nykyään ohjaaja Francon aliarvostettuihin elokuviin.


title: Il trono di fuoco

text: "Il trono di fuoco" on julkaistu videolle ja DVD:lle (vuosina 2000 ja 2004).


title: Il trono di fuoco

text: "Il trono di fuocosta" on useita leikkausversioita ja monta eri nimikettä. 104 minuutin leikkaamatonta versiota on saatavilla yksittäisjulkaisuna sekä osana neljän levyn "The Christopher Lee Collection" -painosta. Levyltä löytyy myös 25-minuuttinen Christopher Leen ja Jesús Francon haastattelu "Bloody Jess". Lisäksi levyllä on muun muassa kohtauksia, yksi espanjalaisessa versiossa käytetty 6 minuuttia kestävä kohtaus, esittelyfilmejä ja julistegalleria.


title: Il trono di fuoco

text: Elokuvalla on Yhdysvalloissa monta eri nimikettä "The Bloody Judgen" rinnalla: "Night of the Blood Monster", "Throne of the Blood Monster", "Trial of the Witches", "Witch Killer of Broadmoor" ja "Witches' Trial".


title: Il trono di fuoco

text: Tosielämän George Jeffreys (1645–1689) määräsi tuomarina ollessaan jopa 200 kapinallista hirtettäviksi ja 800 orjuuteen. Hän langetti kovia tuomioita päästäkseen kuningas Jaakko II:n suosioon ja edetäkseen lordikansleriksi. Unelma toteutuikin, mutta Jeffreys sai nauttia ylennyksestä vain hetken kunnes kuningas syöstiin vallasta. Jeffreys kuoli vankeudessa vain muutama kuukausi myöhemmin huhtikuussa 1689.


title: Konrad ReijoWaara

text: Karl Konrad ReijoWaara (vuoteen 1906 Relander, 25. maaliskuuta 1853 Kokkola – 19. joulukuuta 1936 Helsinki) oli terveysvalistaja, lääkintöneuvos ja valtiopäiväedustaja.


title: Konrad ReijoWaara

text: ReijoWaaran vanhemmat olivat apteekkari Carl Ulrik Relander ja Rosina Charlotta Borg. Hän valmistui filosofian kandidaatiksi 1874, lääketieteen lisensiaatiksi 1880 ja lääketieteen ja kirurgian tohtoriksi 1892 (väitöskirjan aihe oli "Terveyshoidollisia tutkimuksia Haapajärven piirilääkäripiiristä"). Vuodesta 1880 vuoteen 1887 hän toimi tehtaanlääkärinä Kymissä ja sitten piirilääkärinä 1887–1892 Haapajärvellä, 1892–1904 Oulussa ja 1904–1926 Helsingissä. Katovuosien aikaan 1902–1903 hän oli koko Oulun läänin lääkäri. Hän laati lukuisia kirjoituksia ja kirjasia ja piti esitelmiä terveydenhoidosta sekä julkaisi 1895 kirjan "Lyhyt sairaanhoitajan opas I–II". Suuri osa hänen kirjoituksistaan ilmestyi "Terveydenhoitolehdessä", jonka toimittaja hän oli 1889–1895 ja 1905–1918. Hän teki myös aloitteen Duodecim-seuralle samannimisen aikakauskirjan perustamisesta, jota hän toimitti 1885–1891.


title: Konrad ReijoWaara

text: ReijoWaara oli porvarissäädyn edustaja valtiopäivillä 1897, 1899 ja 1900. Hän teki aloitteen muun muassa tuberkuloosiparantoloiden perustamiseksi ja oli mukana useissa eri komiteoissa. Kirkolliskokouksen edustajana hän toimi 1903. ReijoWaara oli myös innokas raittiusmies, 1889–1899 hän oli ns. juomalakkoliikkeen aloitteentekijä ja johtaja. Lääkintöneuvoksen arvo hänelle myönnettiin 1905. ReijoWaaran puoliso vuodesta 1880 oli Ida Sofia Åhlberg (k. 1949).


title: Konrad ReijoWaara

text: Lääkäriseura Duodecim on jakanut vuodesta 1978 alkaen vuosittain Konrad ReijoWaaran nimeä kantavan palkinnon ensisijaisesti käytännön lääkärintyöstä. Hänen kunniakseen nimetty silta yhdistää Biomedicum Helsinki -keskuksen kahta eri rakennusta Helsingin Meilahdessa.


title: Luossan kerjäläinen

text: Luossan kerjäläinen () on ruotsalaisen runoilijan Dan Anderssonin kirjoittama runo. Se on yksi hänen tunnetuimmista runoistaan.


title: Luossan kerjäläinen

text: Runoon on tehty monta sävellystä, ehkä tunnetuin on Gunde Johanssonin vuodelta 1954. Sen ovat levyttäneet muun muassa Thorstein Bergman, Hootenanny Singers ja Sofia Karlsson.


title: Luossan kerjäläinen

text: Runo on suomennettu moneen kertaan. Kirjallisessa muodossa se sisältyy Otto Varhian toimittamaan suomennosvalikoimaan "Miilunvartijan lauluja ja muita runoja" (1948, uusi painos 1981). Lauluna sen ovat suomentaneet Sauvo Puhtila, jonka käännöksen on levyttänyt Finntrio 1974; Aappo I. Piippo, joka suomensi valikoiman Dan Aderssonin runoihin tehtyjä lauluja Esa Niemitalon vuonna 1977 julkaistulle albumille "Laulelmia suomalaismetsistä"; sekä Hector ja Tommy Tabermann, jotka suomensivat valikoiman Dan Anderssonin runoihin sävellettyjä lauluja vuonna 1979 ilmestyneelle Hectorin albumille "Ruusuportti".


title: Jérôme Duquesnoy

text: Jérôme Duquesnoy (k. 1641) oli flaamilainen kuvanveistäjä. Hänen veistämänsä oli Brysselin alkuperäinen Manneken Pis -veistos. Veistos on varastettu useita kertoja. Nykyinen on vuonna 1965 siitä tehty jäljennös.


title: Jérôme Duquesnoy

text: Myös Duquesnoyn poika François Duquesnoy oli kuvanveistäjä.


title: Rakas...

text: Rakas... on Maunu Kurkvaaran ohjaama suomalainen elokuva vuodelta 1961. Mahdollisimman pientä työryhmää elokuvanteossa tavoitteenaan pitänyt Kurkvaara käsikirjoitti, kuvasi, leikkasi, lavasti ja tuotti teoksen itse. "Rakas..." sai neljä Jussi-palkintoa 1961: parhaan tuottajan Jussin, parhaan ohjauksen Jussin, parhaan kuvauksen Jussin ja parhaan naispääosan Jussin.


title: Rakas...

text: Kurkvaaran 1960-luvun elokuvien tunnusomaisia piirteitä ovat alkuperäiskäsikirjoituksiin pohjautuvat, nykyajan ihmisiä ongelmissaan kuvaavat aiheet. Tyylinsä hän löysi vuonna 1960 valmistuneessa elokuvassaan "Autotytöt". "Rakkaan..." alkuperäisaiheen kirjoitti nimimerkki Soili Kotala, jonka takana oli Kurkvaara itse.


title: Rakas...

text: "Rakas..." on ensimmäinen osa Kurkvaaran trilogiassa, jota jatkavat "Yksityisalue" ja "Meren juhlat". Trilogian perustavia aiheita ovat ranskalaisen uuden aallon henki ja nuorehkon helsinkiläisälymystön elämän kuvaaminen. Trilogian kaksi ensimmäistä elokuvaa ovat mustavalkoisia.


title: Rakas...

text: Elokuva perustuu kahden ihmisen muistoille ja niiden pohjalta näytettäville takaumille. Nuori kirjailija Jaska Salmi ja hänen raskaana oleva vaimonsa Sini riitelevät. Välienselvittelyn päätteeksi mies syöksyy ulos asunnosta. Sinin muistojen kautta palataan suhteen syntyyn ja alkuvaiheisiin. Treffitakaumien jälkeen Jaskan muistot palaavat aikaisempiin vappujuhliin, jossa hän joutui kahden muun naisen, Mirkun ja Gunvorin kanssa pieneen suhdepyörteeseen. Lopussa kertomus jatkuu Sinin näkökulmasta, kun hän kertoo Jaskalle olevansa raskaana. Tarina palaa lopulta nykyhetkeen, jolloin Sini pakkaa tavaransa ja lähtee uuden sovinnon merkeissä Jaskan luo.


title: Rakas...

text: Suomalaisen elokuvan studioaikakausi veteli viimeisiään 1960-luvulle tultaessa ja teki tilaa niin kutsutulle ”uudelle aallolle”, jonka edelläkävijöitä Suomessa oli Kurkvaara. Hän itse piti "Rakas..."-teosta seurannutta "Yksityisaluetta" parhaana elokuvanaan.


title: Rakas...

text: Kurkvaaran näkemyksen mukaan elokuvan tuli kokonaisuudessaan palvella ohjaajansa taiteellisia päämääriä. Niinpä hän teki lähes kaiken itse niin "Rakkaassa..." kuin trilogian kahdessa jälkimmäisessäkin osassa. Suurten työryhmien mukanaan tuoma meteli oli täysin poissuljettua. Sinikka Hannula teki keskeiset naisosat trilogian kaikissa elokuvissa. "Rakasta..." hän piti Kurkvaaran elokuvista suosikkinaan.


title: Rakas...

text: "Rakkaan..." yleisömenestys oli heikohko. "Rakas..." oli mukana useilla festivaaleilla ja se myytiin Ruotsiin ja Saksaan.


title: Rakas...

text: "Päivän Sanomien" Esko Elstelä arvioi "Rakkaan..." olevan ”Kurkvaaran tähän asti paras elokuva kahden kaupunkilaisnuoren rakkaustarinasta.” Yleisesti pantiin merkille käsikirjoittaja-ohjaaja-kuvaajan taidot. Lisäksi monet arvostelijat kiinnittivät huomiota elokuvan vessakohtauksiin. "Ylioppilaslehden" Carl Henning näki "Rakkaan..." visuaalisen ilmaisun ja vuoropuhelun välillä selkeän tasoeron. "Ilta-Sanomien" Yrjö Kemppi piti Kurkvaaran ohjaustyötä ”flegmaattisena”.


title: Rakas...

text: Televisiossa "Rakas..." nähtiin ensi kerran 22. tammikuuta 1968 ja se sai noin 1,2 miljoonaa katsojaa. Sittemmin elokuvaa on esitetty televisiossa harvakseltaan.


title: Rakas...

text: Finnkino Oy on julkaissut elokuvan DVD:nä, kuten trilogian muutkin osat.


title: Ionisaatiokammio

text: Ionisaatiokammio on geigermittarin ja verrannollisuuslaskurin ohella yksi kaasutäytteisistä hiukkasilmaisintyypeistä ja sen toiminta perustuu kammion sisältävän kaasun ionisaatioon.


title: Ionisaatiokammio

text: Ionisaatiokammio on muodoltaan tavallisesti joko sylinterimäinen tai suorakulmainen, joka on täytetty kaasulla. Sylinterinmallisessa ilmaisimessa seinämä on katodi ja keskellä on anodilanka. Anodin ja katodin välille on synnytetty oikeansuuruinen jännite, jotta ilmaisin toimii halutulla tavalla. Jännitteen on oltava riittävän suuri, etteivät ionit rekombinoituisi ja toisaalta jännite ei saa olla liian suuri, ettei kaasussa tapahtuisi elektronivyöryjä.


title: Ionisaatiokammio

text: Kun säteily penetroi ilmaisinkammion, se irrottaa kaasumolekyyleistä elektroneita. Ionit pyrkivät siirtymään katodille ja elektronit anodille. Toisin kuin geigermittarissa tai verrannollisuuslaskurissa, ionisaatiokammiossa ei synny elektronivyöryjä. Syntynyt signaalivirta on verrannollinen ilmaisimen läpäisseen säteilyhiukkasen energian suuruudelle. Tämän vuoksi ilmaisimella on mahdollista erottaa suuri- ja matalaenergiaiset hiukkaset, toisin kuin geigermittarilla.


title: Ionisaatiokammio

text: Ionisaatiokammion huono puoli on se, ettei ilmaisin kykene erottamaan samaan aikaan saapuneita hiukkasia. Ionisaatiokammiolla on myös heikko aikaresoluutio, sillä se ei pysty havaitsemaan kahta perättäistä hiukkasta, jos ne saapuvat alle millisekuntien aikavälillä.


title: Helena Vinkka

text: Helena Vinkka (4. joulukuuta 1925 Kuortane – 3. joulukuuta 2012 Helsinki) oli suomalainen oopperalaulaja ja näyttelijä. Vinkka aloitti uransa laulajana oopperassa. Hän esitti Edvin Laineen vuonna 1955 ohjaamassa elokuvassa "Tuntematon sotilas" neuvostoliittolaista Veraa.


title: Helena Vinkka

text: Vinkka esiintyi Suomen ensimmäisessä televisiolähetyksessä vuonna 1955.


title: Helena Vinkka

text: Vinkka kuoli pitkälliseen sairauteen Helsingissä päivää ennen 87-vuotispäiväänsä joulukuussa 2012.


title: Frans Oskar Durchman

text: Frans Oskar Durchman (1813–1880) oli suomalainen pappi, myöhemmän herännäisliikkeen johtohenkilöitä. Hän toimi kirkkoherrana Koivulahdessa ja vuodesta 1875 Vöyrillä. Yhdessä A. W. Ingmanin kanssa hän suomensi Lutherin kirkkopostillan (1848–1851).


title: She’s Madonna

text: She’s Madonna on Robbie Williamsin kolmas ja viimeinen virallinen single seitsemänneltä studioalbumilta, "Rudeboxilta". Pet Shop Boysin kanssa yhteistyössä tehtynä se on rakkauslaulu poptähti Madonnalle ja se julkaistiin 5. maaliskuuta 2007. Kappaleesta tuli yksi Williamsin alemmille sijoille sijoittuneista kappaleista Britannian singlelistalla, sijoittuen korkeimmillaan sijalle 16. Tästä huolimatta sitä on silti soiteltu säännöllisesti musiikkivideokanavilla sekä Britannian radioasemilla. On myös vahvistettu, että singleä ei tulla julkaisemaan lainkaan Latinalaisessa Amerikassa. Tästä huolimatta single julkaistiin Meksikossa digitaalisesti ladattavana. Musiikkivideokin saapui MTV Brazilille sekä muille brasilialaisille musiikkikanaville.


title: She’s Madonna

text: UK CD1UK CD2UK DVD Single


title: José Alves da Costa

text: José Alves da Costa DC (20. huhtikuuta 1939 Catanduva – 4. joulukuuta 2012) oli brasilialainen roomalaiskatolinen piispa. Hänet vihittiin papiksi 21. helmikuuta 1965 ja nimitettiin Ponta Grossan hiippakunnan vihkipiispaksi sekä Thubursicumin titulaaripiispaksi 3. tammikuuta 1986. Piispaksi vihkiminen seurasi 21. helmikuuta. Pääkonsekraattorina toimi Carlo Furno, jota avustivat Geraldo Claudio Luiz Micheletto Pellanda ja Getúlio Teixeira Guimarães.


title: José Alves da Costa

text: Alves da Costa sai 8. toukokuuta 1991 nimityksen Corumbán piispaksi, jona hän toimi, kunnes erosi tehtävistään 21. heinäkuuta 1999.


title: Ray Benge

text: Raymond Adelphia Benge (22. huhtikuuta 1902 Jacksonville, Texas – 27. kesäkuuta 1997 Centerville, Texas) oli yhdysvaltalainen baseballpelaaja, pelipaikaltaan syöttäjä. Hänen koulunsa oli Huntsvillen Sam Houston State University. Hänen seuroinaan olivat Cleveland Indians (1925–1926), Philadelphia Phillies (1928–1932, 1936), Brooklyn Dodgers (1933–1935), Boston Bees (1936) ja Cincinnati Reds (1938). Benge on haudattu Concordin hautausmaalle Texasiin.


title: Jerry Brown (amerikkalaisen jalkapallon pelaaja)

text: Jerome "Jerry" Brown, Jr. (20. lokakuuta 1987, St. Louis, Missouri – 8. joulukuuta 2012, Irving, Texas) oli yhdysvaltalainen amerikkalaisen jalkapallon pelaaja, pelipaikaltaan tukimies.


text: Lyhyellä ammattilaisurallaan Brown edusti Indianapolis Coltsia ja Dallas Cowboysia.


text: Brown menehtyi 8. joulukuuta 2012 autokolarissa. Autoa ajoi hänen joukkuetoverinsa Josh Brent, joka asetettiin syytteeseen kuolemantuottamuksesta ja rattijuopumuksesta. Brentiä uhkaa pahimmillaan 20 vuoden vankeustuomio.


title: Unisphere

text: Unisphere on 42 metriä korkea maapalloa kuvaava ruostumattomasta teräksestä rakennettu veistos. Unisphere rakennettiin alun perin vuoden 1964 maailmannäyttelyä varten. Veistoksen suunnitteli amerikkalainen maisema-arkkitehti Gilmore David Clarke. Veistos sijaitsee Flushing Meadows–Corona Park -puistossa New Yorkin kaupungissa Yhdysvalloissa. Vuosina 1993–1994 Flushing Meadows–Corona Park uudistettiin ja sen yhteydessä Unisphere restauroitiin.


title: Henrik August Reinholm

text: Henrik August Reinholm (21. maaliskuuta 1819 Rauma – 15. kesäkuuta 1883 Viapori, Helsinki) oli suomalainen pappi ja kansatieteilijä, oppiarvoltaan filosofian tohtori.


title: Henrik August Reinholm

text: Reinholmin vanhemmat olivat tilanomistaja, lääninviskaali Henrik Gudmund Reinholm (k. 1852) ja Agata Nordlund. Hän kävi Turun katedraalikoulua ja Turun lukiota ja pääsi ylioppilaaksi 1837. Reinholm valmistui filosofian kandidaatiksi ja maisteriksi 1844, lisensiaatiksi 1853 ja tohtoriksi 1857.


title: Henrik August Reinholm

text: Reinholm väitteli 1853 aiheesta "Om Finska Folkens fordna hedniska dop och dopnamn" ja samana vuonna hänet vihittiin Porvoossa papiksi.. Hän oli Suomen ensimmäisiä kansanperinteen tallentajia. Varsinaisen päätyönsä Reinholm teki Viaporin seurakunnan kirkkoherrana ja vankilapastorina, jota virkaa hän hoiti vuodesta 1856 lähtien. Reinholm aloitti opinnot Helsingin yliopistossa vuonna 1837 ja koki opiskeluaikoinaan voimakkaan kansallisen heräämisen.


title: Henrik August Reinholm

text: Reinholm osallistui vuonna 1847 David Europaeuksen runonkeräysmatkalle, joka suuntautui Novgorodiin sekä Tverin ja Aunuksen Karjalaan. Matkalta keräämäänsä aineistoa hän toimitti Elias Lönnrotille, joka käytti sitä 1849 julkaistussa Kalevalan toisessa painoksessa eli niin sanotussa "Uudessa Kalevalassa". Lisäksi Reinholmin tallentamaa kansanperinnettä julkaistiin muun muassa Zachris Topeliuksen teoksessa "Finland framställdt i teckningar".


title: Henrik August Reinholm

text: Reinholm matkusti Karjalan lisäksi myös eri puolilla Suomea ja tallensi runsaasti materiaalia. Hänen lähes sadasta paksusta kansiosta koostuvaa aineistoaan säilytetään Kansallismuseossa. Lisäksi Suomalaisen Kirjallisuuden Seuran arkistossa on noin tuhat Reinholmin keräämää kalevalamittaista runoa. Tutkijana Reinholm ei ollut kovinkaan lahjakas, eivätkä hänen kykynsä siten ilmeisesti riittäneet kerätyn aineiston kunnolliseen analysointiin.


title: Henrik August Reinholm

text: Reinholmin käsikirjoituskokelma sisältää pitkälti muinaissuomalaista mytologiaa, muun muassa tarinoita jatuleista ja Suomen muinaisista kuninkaista. Lisäksi hän tallensi paljon erilaisia kansantansseja ja -leikkejä. Reinholm keräsi myös työ- ja asuinpaikkansa Viaporin historiaa. Viaporia koskeva aineisto on kuitenkin vielä pääosin analysoimatta.


title: Lallin patsas

text: Lallin patsas on talonpoika Lallia esittävä veistos Köyliön kunnan keskustaajamassa Kepolassa. Perimätiedon mukaan Lalli surmasi piispa Henrikin läheisen Köyliönjärven jäällä vuonna 1156. Patsas on sijoitettu Kepolan läpi kulkevan yhdystie 2410:n ja Kirkkosaareen johtavan tien kulmauksessa olevaan puistikkoon.


title: Lallin patsas

text: Hieman luonnollista kokoa suurempi veistos esittää seisovaa Lallia, jolla on vasemmassa kädessään pitkä keihäs ja kainalossaan iso kirves. Toisessa kädessään Lalli pitelee isokokoista lukkoa.